«Beldurra ere indarkeria da» | Gizartea | Berria\nEspazio publikoari beldur izatea transmititzen zaie emakumeei, ikerlan batean ondorioztatu dutenez. Indarkeriatzat jo dute egileek, askatasuna mugatzen duelako, besteak beste\nBi emakumezko, Basauriko tren geltokitik gertu zegoen pasabidean, 2002an. JON HERNAEZ / ARGAZKI PRESS\nGeneroak eragin zuzena du beldurrean. Hala ondorioztatu dute emakumeek espazio publikoan duten beldurraren inguruko ikerketa batean. Neskek mutilek baino arriskutsuago sentitzen dute espazio publikoa, eta horrek murriztu egiten die askatasuna. Hau da, kalearen bizipen mugatuagoa dute emakumeek. «Beldurra emakumeen aurkako indarkeriaren beste forma bat da», esan du ikerlanaren egileetako batek, Maria Rodo de Zaratek.\nEspazio publikoari beldurra izatearen zergatiak eta horren ondorioak aztertu ditu Rodok, Jordi Estivill i Casanyrekin batera, Emakunderen laguntzaz. Horretarako, 15 eta 26 urte arteko 70 gazte elkarrizketatu dituzte, neskak eta mutilak. Elkarrizketetan, ondorioztatu dute espazio publikoari beldurra izatea transmititzen zaiela emakumezkoei, eta horrek zuzenean eragiten duela haien askatasunean. Hots, askatasuna mugatzen die.\nBeldurraren transmisioa hainbat modutan gertatzen dela zehaztu du Rodok: familian jartzen dizkieten mugak, etxean esaten dizkieten gauzak, gizartetik jasotzen dituzten mezuak... Ildo horretan, bi jokabide kontrajarri salatu ditu: batetik, espazio publikoa arriskutsua dela esaten diete neskei, eta, horrekin batera, eskatzen diete ez dezatela «probokatu»; bestetik, mutilei ez diete helarazten «indarkeria errotik prebenitu ahal izateko» mezurik.\nBeldurraren kontrako bidea\nGazteekin izaniko elkarrizketetan, beldurra denena dela ondorioztatu dute: emakumeek zein gizoneek beldurra dute, eta batzuek zein besteek gizonei diete beldurra. Neskak gehiegikerien beldur dira, baita sexu erasoen eta bortxaketen beldur; mutilak, lapurreta eta eraso fisikoen beldur.\nBeldur horiek, ordea, bilakaera bat dute urteak bete ahala. Ikertzaileek antzeman dute 15 urteko neskek ez dutela beldur handirik, baina urteak bete ahala garatzen dela. «Elkarrizketatutako neska batek hausnartu zuen emakume sentitzen hasten zarenean zure sexualitatea deskubritzen hasten zarela, eta orduan pentsatzen duzula mutilak erakar ditzakezula», azaldu du Rodok. Mutilek kontrako bidea egiten dute; 15 urterekin beldurra dute, baina, rol maskulinoa barneratu ahala, beldur gutxiago izaten dute gero.\nEmakumeei transmititutako beldur hori, gehienbat, espazio publikoari begira gertatzen da: publikoa arriskutsuagotzat jotzen dute pribatua baino. Ideia hori paradoxikoa dela zehaztu du Rodok: «Emakumeek diote beldur handiena kaleari, baina ez dira han eraso gehien sufritzen dituztenak; aldiz, eremu pribatuan indarkeria handia jasaten dute, pertsona ezagunen partetik».\nIkertzaileek paradoxa hori baliatu dute emakumeei transmititutako beldurraren ondorioa laburbiltzeko: «Egungo egoera betikotzea». Beldurrak baldintzatu egiten ditu emakumezkoen mugimenduak, eta, ondorioz, «diskriminatzailea da berez». Halaber, eremu pribatuan gertatzen diren indarkeriak ikusezin bihurtzen laguntzen dute. «Etxearen defentsa eta bertako gatazkei garrantzia kentzea egoera betikotzeko gakoetako bat da».\nKontzientzia feministak beldurraren pertzepzioan zer eragin duen aztertu dute ikerlanean. Bildutako datuen arabera, kontzientzia feministak ez du eragiten sentitutako beldurrean; bai, ordea, izu hori ulertu eta horren inguruan erantzuteko moduan. «Mugimendu feministaren partetik abiarazitako ekinaldietan ahalmen handia dago gizarte eraldatzeko».\nKaleko jazarpenari aurre\nBeldurraren dinamikari mugak jartzeko, lehenik eta behin, kaleko jazarpenari aurre egiteko neurriak proposatu dituzte ikertzaileek: Kaleko Erasoen Behatokia sortzea, taldean egindako salaketak sustatzea, teknologia berrien erabilera, kontzientzia hartzeko kanpainak... Beldurrari aurre egiteko neurriak ere proposatu dituzte, eta, hein batean, orain arte egindako lana aintzat hartu: autodefentsa tailerrak, hirigintza ikuspuntua zaindu... Horrez gain, beldurrari aurre egiteko estrategiak ere proposatu dituzte, gizabanakoentzat zein taldeentzat.\nGizonezkoei ere iradokizunak egin dizkie ikerketan: gatazken ebazpena lantzea, indarkeriara jo gabe; enpatiak sorrarazitako ezinegonak baliatzea jokabide eraldatzaileak sustatzeko...\nLeioako ustezko sexu erasotzailea aske, karguekin


Ezkontza heterosexualen kopurua %6,3 jaitsi zen 2009an\nHomeGaiakEzkontzakPrentsa Oharrak Ezkontza heterosexualen...\nEUSKAL AEKO EZKONTZEN ESTATISTIKA (EZKE), 2009. urtea\nAzken hamarkadan ezkontideen batez besteko adina hiru urtez handitu da\n2009an Euskal AEko egoiliarren arteko 9.103 ezkontza heterosexual egin ziren. Aurreko urtean baino 607gutxiago, %6,3ko jaitsiera, Eustaten datuen arabera.\nEuskal AEko ezkontza-tasa (mila biztanleko 3,9 ezkontza), ia Espainiako berbera (%3,8%o) da, baina Europar Batasuneko estatuetakoarenaren (mila biztanleko 4,9%o 2007an) azpitik dago.\nAmatasunaren adina igotzearekin batera, ezkontzagileen adina ere igo egin da. 2009an ezkondu ziren gizonezko ezkongabeen batez besteko adina, 33,8 urte; emakumezko ezkongabeena, 31,8. 1999tik, emaztegaien batez besteko adina 3 urtez igo da; eta senargaiena, berriz, 2,9z.\nEzkondu aurretik ezkontideek zuten egoera zibilari dagokionez, aurreneko ezkontza izan zen gizonen %90,9rentzat eta emakumeen %90,6rentzat. Irailean izan ziren ezkontzarik gehien, 1.315; uztailean ondoren, 1.294, eta ekainean, 1.232.\n2009ko ezkontzen %59 zibilak izan ziren\nAzken urteetan gora egin du ezkontza zibilen kopuruak; 1990ean %23 izan ziren eta %59 (5.335 guztira) 2009an. Ezkontza katolikoak 3.751 izan ziren, eta beste sinesmenetakoak 17.\nEzkontza zibilik gehien Gipuzkoan (%64) izan ziren; Bizkaian ondoren (%59) eta Araban (%57). Euskal AEtik kanpo bizi eta kanpo ezkondu diren egoiliarren arteko ehunekoa %41era jaisten da.\nEzkondu berrien %32 elkarrekin bizi ziren ezkondu aurretik\nEzkondu aurretik, bikoteen %32k bizileku bera zuten; kopuruak behera darrai, 2008an bezalaxe. 1996an bikoteen %19k zuen bizileku bera. 2007an, berriz, %59raino joana zen.\nEzkontideen naziotasunari begiratuz gero, 1.314 ezkontzatan (guztirakoaren %14,4) ezkontideetako bat bederen atzerritarra zen. Ezkontza hauen %48,4an gizonezkoa espainiarra zen eta emakumezkoa atzerritarra; %30,3an alderantziz, eta %21,3an biak ziren atzerritarrak.\nEzkondu eta Euskal AEtik kanpo bizitzera joan zirenek (584 bikote) batez ere Kantabriara, Madrilera eta Burgosera jo zuten. Helburuari dagokionez, aldeak badira, hiru herrialdeetan egindako ezkontzen artean: Arabakoak, batez ere, Madril, Burgos eta Nafarroara joaten dira; Bizkaikoak Kantabria, Madril eta Burgosera; Gipuzkoakoak Madril, Frantzia eta Nafarroara.\nEzkontza homosexualen kopurua %7,6 hazi da aurreko urtearen aldean\n2009an 128 ezkontza izan ziren; 67 gizonen artekoak eta 61 emakumeen artekoak. 13 Araban izan ziren, 45 Gipuzkoan, 62 Bizkaian eta 8 Euskal AEtik kanpo.


Getariako Txakolina - Jatorrizko Deitura - Tienda Eusko Label\nInicio > Produktuak > Jatorrizko Deitura > Getariako Txakolina\nGetariako Txakolina Getariako Txakolina Gipuzkoan egiten den ardo gaztea da. Bi mahats motarekin egiten da: Hondarribi Zuri, ekoizpenaren %80-90a dena, eta Hondarribi Beltza, gainontzeko %10-15a.\nKolore hori argikoa eta fruta usaina duen ardo zuria da, gaztea eta fruta-gustukoa, batez beste 10,5 gradu eta bere nortasunaren parte den garraztasun-puntua dituen ardoa.\nFresko zerbitzatu behar da eta komenigarria da edalontzian apurtzea, horrela, orratz karboniko txikiekin batera bere lurrin-sorta guztia askatzen du eta.\nGetariako Txakolina Jatorrizko deitura duen txakolina, Rhin motako botilatan merkaturatzen da eta berme-zigilu zenbakitu bat darama, kapsularen azpian uztaren urtea zehaztuz. Getariako Txakolinaren Kontseilu Arautzaileak ezarritako kontrol guztiak gainditu dituztenek soilik daramate zigilu hau.\tOrdenatu: Aukeratu\n79,86 € Erosi\nMokoroa txakolinaren kutxa\n19,97 € Erosi\n111,80 € Erosi


2019ko ekainaren 20a, osteguna | Ordua Euskal Herrian 13:31:23\nBruselan zortzi orduko eztabaida-maratoia burutu dute argitzeko nola estatuek beren gain hartutako zor ez-legitimoek murriztarazten dituzten zerbitzu sozialak eta herritarrak menpekoago egiten. Hirugarren Munduaren zorpetzea ikertzeko sortutako CADTM elkarteak salatu du orain korporazio handiek goi mailako politikariekin elkar hartuta finantza bonba bera darabiltela lehen munduko gizarteetan.\nCADTMk interneten jarritako bideotik hartu irudian, ezkerretik hasita Silvia Federici hizketan, Noëmie Cravatte eta elkartearen fundatzaile Eric Toussaint, Bruselan abenduaren 6an burututako 8 orduko eztabaida maratoian. Mahaian idatzirik: “Ez dugu ezer zor. Ez dugu ezer pagatuko. Ezabatu dezagun zor ez-legitimoa”. Batzarrean hitz itxaropentsuz aipatu ziren Espainian zor bidegabeak auditatzeko sortu diren plataformak, menturaz Europan Podemoseko jendeak pizten dituen espektatibak direla eta.\nMartxoan joatekoak dira Europako Legebiltzarrera Espainian sortu berri den zor publiko bidegabearen aurkako udal elkarteko ordezkariak. Hori jakinarazi dute urtarrilean Iruñean burutu diren MAK2 Munizipalismoa, Autogobernua eta Kontraboterea jardunaldietan. Podemos alderdiak –erkidego autonomoetan dauzkan marka ezberdinak barne– Espainiako udaletan dituen kargu politikoak ari dira bultzatzen zor bidegabeari buruzko eztabaida, azterketa eta behatokiak. Lan horietan aitzindariak izan dira PACD Zorraren Herri Auditoria Plataforma espainiarra eta CADTM Zor Bidegabeak Ezeztatzeko Komitea, mundu osoan zabaldua dagoena.\nLiderrik ezagunena Alain Toussaint belgikarra duen CADTM 1990ean sortu zen lehen mundu aberatsak herrialde txiroei historian zehar ezarritako zor bidegabea salatzeko; bere siglen azken bi hizkiek Tiers Monde esan nahi dute, Hirugarren Mundua. Geroztik, eta nabarmenago 2008an krisi handia lehertu zenetik, ikusi da munduko eliteek tresna berdintsuak erabiltzen dituztela herrialde aberatsetako finantza publikoak zurrupatzeko. Grezia itotzear daukan zorpetze erraldoia deslegitimatzen lan handia egina du CADTMk: agintea hartu berritan Alexis Tsiprasek eskatu zien laguntza greziarren zorraren auditoria egiteko, nahiz eta azkenean Syrizaren gobernuak Troikak ezarritako memoranduma irentsi behar izan.\nCADTMk abenduan antolatu zuen “8h contre la dette“ zortzi orduko maratoi luzea gaiaz eztabaidatzeko militante, Europa osotik iritsitako elkarteen ordezkari eta herritar interesatuen artean. 300dik gora jenderen bilkurari hasiera eman zion Silvia Federici militante feminista ezkertiar munduan ezagunak, ondoren berak gidatzeko atelierretako bat: “La dette, arme fatale du capitalisme“.\nHistoriari erreparatuz, Federicik azaldu zuen nola aldatu den azken mendean zorpetzea. XX. mende hasieran kreditua soilik lortu zezaketen hura ordaintzeko ahalmena demostratzen zutenek, diru iturri finkoak zituzten jende urriek alegia, baina gero kontsumo gizartea indartu ahala zabaldu ziren zorrak ere jende arrunten artean. Zor publikoari dagokionez, 60 eta 70eko hamarkadetan langileentzako enpleguak sustatzeko erabiltzen bazen, azken 30 urteetan langabezia zabaltzeko usatu da.\nZorra tresna politikoa da ekonomikoa adina. Ekonomiaren norabidea nahasi du, eredu produktibista eta estraktibista sustatu, ekonomia pribatizatzeko erabili, herritarren txirotze masiboa ekarri. Nazioartean asko erabilia da, herritarren erreakzio gutxiago sortu eta desmobilizatzailea delako.\n“Zorrak –esan zuen Federicik– zanpaketa ezkutatu eta jendeak isolatzen ditu. Soldataren aldeko borrokan sartuta dagoen langilea ohartzen da nozitzen duen injustiziaz eta kolektibitate baten parte sentitzen da. Aldiz, zorretan sartuta dagoena agertzen da diru bat bere probetxurako xahutu duen norbait bezala. (...) Zor publikoaren eta pribatuaren arteko lotura garbia dago, azkenean jendeak zorretan sartu behar baitu Estatuak eman beharko lizkiokeen zerbitzuak bere kasa eskuratu ahal izateko. Baina ez dira ohartzen bankuek egiten dieten zanpaketaz, errudun sentitzen dira gehienetan, pentsatuz zorrak egin dituztela kudeaketa txar baten ondorioz”.\nLapurreta ondo mozorrotuak\nGenero osagaia ere badu zorrak, Federicik argudiatzen duenez. Kalterik handienak egiten dizkie obreroei, munduko Hegoaldeko jendeei, beltzei –Federici AEBetakoa da– baina denen aurretik zorrak kolpatzen ditu emakumeak: independentzia ekonomikoa lortzeko borrokan atzera eragin die eta menpekotasuna handitu, batik bat etxeko lanetan.\nZorpetze publikoaren aitzakiatan estatuek zerbitzu sozialak murrizten dituztenean, lehen eskueran zeuden zerbitzuak kaltetzen dituzte: haurren zaintza, gaixoen artatzea, zaharrei lagundu beharra... Emakumeei, batetik, etxeko lan bihurtzen zaizkie horiek denak eta bestetik, justu lan horiek besteren etxeetan egiten ere emakumeek hasi behar izan dute miseriazko soldaten truke, txirotze orokorraren barruan beren familiak aurrera ateratzeko.\nPopulazio kontrolerako ere balio du zorpetzeak, mundu aberatsean bezala txiroan. Federicik dioenez, karrera ordaintzeko prostituziora jo behar duten ikasle gazteak, gainera, zorrak antzututa ere sentitzen dira, ezin dute amestu ama izatea hil arteraino zorrari lotuta bizitzekotan. Beste askok beren uteroa alokatu behar diote ume subrogatuen industriari, horra emakumeen gorputzaren komertzializazio berri bat.\nEric Toussaintek aspalditik aldarrikatzen du uko egin behar zaiola zor publiko ez-legitimoak pagatzeari, dirua txiroei kendu eta kapitalistei oparitzeko ponpa baizik ez direlako. Lapurreta doblea. Bat, zor publikoak administrazioek langileei kendutako zergen diruz ordaintzen dizkiete banku handiei, onurak batik bat kapital handiari ekartzen dizkieten proiektuak pagatzeko. Bi, estatuek bankuei barkatzen dizkiete gastu horiekin irabazitako etekinen zergak, opari fiskalen bidez, eta kapitalista handiek zergetatik aurreztutako dirutzak inbertitzen dituzte zor publiko haboro erosten, langileek berriro pagatu beharko dituztenak beren sakeletatik.\nZor publiko bidegabearen gakoetako bat da, Toussainten aburuz, langileari ikusezin egiten zaiola lapurreta: “Soldataren gaineko zerga berri bat berehala ikusten da, nagusiak egindako gehiegikeria bat ere bai, baina zor publikoaren ordainketaz askoz nekezago ohartzen gara, ez baitugu pagatzen zerga berezi bat zor publikoaren pagakizunetarako. Eta hala ere, pagatzen ditugun zergen parte handi bat zor publikoa ordaintzeko dira”. CADTM bezalako elkarteen lehentasunetako bat, hain zuzen, lapurretari mozorroa kentzean datza.\nZorraren herri auditoria erabiltzen dute nagusiki, ahalik eta herritar gehienei azaltzeko zorpetze publikoaren jatorria eta auzitan jartzeko horren parte ilegal, ez-legitimo, gorrotagarri edo ez-iraunkorra. Baina herri mugimenduak lan konplexu hori burutu ostean, zorpetzetik askatzeko nahitaezko baldintza da agintariak prest egotea urrats ausartak emateko.\nToussaintek bi esperientzia justu kontrako aipatu zituen hitzaldian. CADTMk 2007an lagundu zion Ekuadorreko Rafael Correari zorraren auditoria egiten, eta honek finantz erakundeei gogor eginez lortu zuen herrialde haren zor erraldoia negoziatuz txikiagotzea. Kontrakoa gertatu zaio Grezian. Gobernuari lagundu zion 2015ean Troikari aurre egiteko argumentazioa antolatzen, baina Alexis Tsipras ez zen ausartu enbidoari eusten eta Greziari zorraren zama handitu baizik ez zaio egin geroztik.\nKanal honetan artxibatua: Zor bidegabea


Munduak hobeto ezagutu beharko lituzkeen hamar istorio\nNazio Batuen Informazio Publikoaren Sailak "Munduak hobeto ezagutu behar lituzkeen hamar istorio" aurkeztu ditu; urtero egiten den zerrenda horretan, hamar egoera larriren berri ematen da, munduko hainbat lekutan gertatzen ari direnak, baina komunikabide handiek aintzakotzat hartzen ez dituztenak.\nHelburua titularretatik kanpo geratzen diren arazoak agerian uztea da, eta, aldi berean, NBEk horiek zabaltzeko egiten duen lana ezagutzera ematea; zabaltze-lan hori, hain zuzen, sare sozialen eta beste komunikazio-bide berri batzuen bidez egiten da (Facebook, Youtube, Flickr edo Twitter), jendeak informazioa lortzeko duen modua zeharo aldatzen ari diren baliabideen bidez.\nZerrenda horretan hainbat gai aipatzen dira, honako hauek, besteak beste: Kolonbiako herri indigenen borroka beren biziraupena lortzeko; krimenaren eta zigorgabetasunaren aurka Guatemalan egiten den borroka; eta armen, drogen nahiz gizakien trafikoarekin amaitzeko Nazio Batuek egiten duten ahalegina.


Gernikak hutsean utzi du Bilboko taldea - Busturialdeko Hitza : Busturialdeko Hitza\nGernikak hutsean utzi du Bilboko taldea\nOhorezko B Mailaren A multzoaren sailkapenean bigarren postuan segitzen du Gernika RTk, Hernani liderrarengandik puntu bakarrera.\nGabonetako atsedenaldiaren ostean, errugbia Urbietako zelaira itzuli da asteburuan. Ohorezko B Mailaren 7. jardunaldian Gernika Rugby Taldeak 59-0 irabazi zion Valtecsa Universitario Bilbao Rugbyri, zapatuan.\nGernikarrek aurreikusten zuten bilbotarren aurkako neurketa ez zela erraza izango, haien lehen lerro indartsuari aurre egin beharko baitzioten. Hala ere, basurdeak indartsu zelairatu ziren, eta lehenengo zatian ia fase guztietan nagusi izatea lortu zuten.\nNeurketa hasi eta bost bat minutura iritsi zen etxeko taldearen lehen entsegua Albertus de Bod-en eskutik. Pare bat minutu pasatuta, Gaizka Iturriagak bigarrena egin zuen. Basurdeen nagusitasuna nabaria izan zen lehen momentutik, eta horrek eragindako antsietateak zalantza une batzuk sorrarazi bazituen ere, atsedenaldira iritsi aurretik Gernikak beste hiru entsegu burutzea lortu zuen. Lehenengo zatiko hiru entsegu horiek Fagu Malloy, Albertus De Bod eta Andoni Larrabeitik egin zituzten.\n31-0eko markagailuagaz ailegatu ziren atsedenaldira. Aurreko neurketaren batean izandako gabezei aurre egitea lortu zuen Gernika RTK, eta atsedenaldiaren ostean lehen zatiko nagusitasunari eutsi zion. Eduardo Maidagan entrenatzaile gernikarrak burututako aldaketek pizgarri izan ziren taldearentzat. Izan ere, aulkitik atera ziren jokalariek mailari eutsi zieten, taldeari egonkortasuna emanez. Gainera, Itai Marurik debuta zuen Urbietako berdegunean.\nNeurketako azken hogei minutuetan, modu antolatuan jokatuz, Albertus De Bod, Jokin Eskolar eta Eneko Gorostizak egin zituzten entseguak.\nLiderrarengandik puntu bakarrera. Bost puntu gehiago eskuratuta, sailkapen orokorrean bigarren postuari eusten dio talde gernikarrak. 34 puntu dauzka, Hernani liderrak baino puntu bat gutxiago.\nHurrengo jardunaldian Uribealdea RKE izango du parez-pare. Mungiarrak, zazpi jardunaldi igarota, sailkapen orokorrean hamargarren postuan daude, bost puntugaz.


Hasiera / Best Sellers / Jimmy Choo Flash EDP (100ml)\nIzan zaitez festa guztietan izar distiratsua Jimmy Choo-ren azken osagarri berrian sartuz, guztiok ospatzen dugun festarako neska lagun onena. Jimmy Choo glitz eta glamour behatz burua izan dezakezu, oinetako distiratsuak, poltsa eta usainarekin ...\nIzan zaitez festa guztietan izar distiratsua Jimmy Choo-ren azken osagarri berrian sartuz, guztiok ospatzen dugun festarako neska lagun onena. Jimmy Choo glitz eta glamour behatz burua izan dezakezu, oinetako distiratsuak, poltsa eta orain festa itxura osatzeko usainarekin. Prest zaitez iluntzen eta gaua bizirik jartzen. Piper arrosa, mandarina eta marrubi distirak eau de parfum usain honi lore zurien eta tuberkosaren "flash" bat jartzen diote. Usain intoxikagarriak desfilatzen ditu hauts hautsa duten basoetan.


Jakub Kolas - Wikipedia, entziklopedia askea.\nlist of members of the Supreme Soviet of the Byelorussian SSR (1947–1950) (en)\nlist of members of the Supreme Soviet of the Byelorussian SSR (1951–1954) (en)\nlist of members of the Supreme Soviet of the Byelorussian SSR (1955–1959) (en)\nAkinchytsy (en) , 1882ko urriaren 22a (juliotar egutegia)\nMinsk, 1956ko abuztuaren 13a (73 urte)\nHanna Yuriewna Mitskievich\nDanila Mitskevich (en)\nMichas Mitskevich (en)\ndramagilea, itzultzailea, poeta, haur literatura idazlea, literatura-kritikaria, politikaria eta prosalaria\nJakub Kolas (bielorrusieraz: Яку́б Ко́лас; 1882ko azaroaren 3 [ juliar egutegian urriaren 22] - 1956ko abuztuaren 13), benetako izena Kanstantsin Mitskiervitx Mikhailavitx (Міцке́віч Канстанці́н Міха́йлавіч) Bielorrusiako idazlea izan zen. Bielorrusiako Sobietar Errepublika Sozialistaren Herriko Olerkari (1926an), Bielorrusiako Zientzien Akademiako kide (1928an) eta presidenteordea (1929tik) izan zen.\nBere obretan, Jakub Kolasek bielorrusiar nekazariekiko begikotasuna agertu zuen. Hori agerikoa izan zen idazteko erabili zuen ezizenean. Kolas hitzak galburua esan gura du bielorrusieraz. Olerki bildumak idatzi zituen: “Gatibualdiren Abestiak” (1908) eta “Bihozminaren Abestiak” (bielorrusieraz: Песьні-жальбы, 1910); olerkiak: “Herrialde Berri Bat” (bielorrusieraz: Новая зямля,1923) eta “Simon eta Musikaria” (bielorrusieraz: Сымон-музыка, 1925); istorioak eta antzezlanak. “Arrantzalearen Etxola” olerkian (bielorrusieraz: Рыбакова хата, 1947) Bielorrusia eta Sobietar Estatuaren arteko batzearen ondoko borrokak kontatzen dira. “Bidegurutzean”, bere trilogia, irautzaren aurreko Bielorrusiako nekazarien eta intelligentsia demokrataren bizitzari buruzkoa da. Sobietar Batasuneko estatuko saria eman zioten 1946an eta 1949an.\nWikimedia Commonsen badira fitxategi gehiago, gai hau dutenak: Jakub Kolas\nMultimedia: Yakub Kolas\nBNF: 11955701c (data)\nOpen Library: OL471075A\nOrriaren azken aldaketa: 23 otsaila 2019, 17:10.


Errekalde eskolako “Kontserjearena” deitutako etxea ikusteko aukera izango da bihar arratsaldeko ordu bietan. — Oñatiko udala\nErrekalde eskolako “Kontserjearena” deitutako etxea ikusteko aukera izango da bihar arratsaldeko ordu bietan.\nOrain arte, etxebizitza errentan hartu baina ordainetan kontserje lanak egiteko 2 eskaera aurkeztu dira udaletxean.\nBi eskatzaile horiek eta eskaera oraindik egin gabe izan baina lehiaketara aurkezteko interesa duten gainontzekoek dute etxebizitza ikusteko aukera. Horretarako, bihar, arratsaldeko ordu bietan udaltzainek atea irekiko dute eta etxebizitza erakutsiko dute.\nTitularrean esan bezala, Errekalde herri eskolan dagoen etxebizitza honen alokairu kontratua berezia da, eskolan kontserje izaerako oinarrizko hainbat lan egitera lotuta baitago. Berez, etxearen hileko errenta 400 euro ingurukoa litzatekeela kalkulatu du udalak, baina horren ordainketa dirutan egin ordez, espezian edo, oinarrizko konponketa eta zaintza lanen bitartez egingo du maizterrak. Horretxegatik, “kontserjearena” deituriko etxea errentan, lehiaketa bidez ematen du udalak.\nErrenta ordainketa gisa eskatzen zaizkion oinarrizko mantenu lanak egin ahal izateko gutxieneko ezagutza eta formakuntza ere baduela kontutan hartuko da. Hala formazio akademikoa eta igeltserotza, arotzeria, iturgintza edo antzerako lanetan esperientzia izatea ere baloratuko da, baloratu eta puntuatu.\nLehiaketa fase horretan puntu gehien lortzen dituen eskatzaileari alokatuko zaio “kontserjearena” deritzon etxebizitza hori. Alokairu kontratua 5 urterako izango da.\nOrain arte alokairu lehiaketarako bi eskaera jaso dira udal bulegoetan baina horretarako epea apirilaren 2a arte izango denez, pentsatzekoa da gehiago aurkeztuko direla. Litekeena da gainera, eskatzaileren bat etxea ikustearen zain egotea. Horretarako aukera, berriro diogu, bihar izango dela, arratsaldeko ordu bietan eskolan bertan. Ez dago aurrez izena eman beharrik.


BEASAINGO FILM LABURREN LEHIAKETA by Akkua & taZEBAez | Akkua's Blog\nBEASAINGO FILM LABURREN LEHIAKETA by Akkua & taZEBAez\nAinhoa (tazebaez) eta nik (Ainhoa) Beasainen martxan jarri nahi dugun proiektua da hau. Film laburren lehiaketa sortu dugu, proiektu honekin udaletxera joan ginen eta beraien babesa lortu dugu.\nUste dugu garrantzitsua dela gure herriko gazteak aktibitate interesgarriak izatea eta gaitasun ezberdinak lantzea. Proiektu honekin euskararen erabilera sustatu nahi dugu, beraz film labur guztiak euskaraz izango dira.\nBi sekzio desberdin daude; alde batetik ikastetxeen sekzioa (14-18 urte) eta bestetik, gazteen sekzioa (18-29 urte). Aurkezten diren lan guztiak Beasaingo Zineman edo Bideluze plazan ikusi ahal izango dira.\nSekzio bakoitzean sari desberdinak egongo dira, 1. saria, 2. saria eta ikusleen saria bietan errepikatzen dira. Gazteen sekzioan 3. saria ere egongo da eta ikaslen sekzioan ideia hoberena ere sarituko da. Ikasleen sariak ez dira metalikoak izango baino gazteenak bai, bigarren sekzio honetan parte hartzea librea da, baina gehien bat, zinema eskolei aurkeztuko diegu proiektua.\nLehiaketa hau parte-hartzaileengan kreatibitatea, talde lana,teknologia berriak, euskararen erabilera, ekintzailetasuna, motibazioa etab. sustatu dezan nahi dugu. Eta proiektu hau aurrera jarraitu dezan zuen kolaborazioa ezinbestekoa da guretzat.\nDuela bi aste, proiektua aurkezten egon ginen Beasaingo zentroetan eta nahiko interesatuak ziruditen baina, oraindik beraien erantzunaren zain gaude.\nSponsor bila ere egon ginen baina emaitzak ez ziren hain onak izan, leku batzuetan nahiz eta proiektua interesgarria iruditu, diru laguntzarik emateko aukera ez dutela esan ziguten. Beste leku batzuetan berriz, ez zuten ezta proiektuaren karpeta ireki.\nBeraz, emaitzak mota guztietakoak izan ziren. Eta gure sentsazioak ere.\nBaina gure proiektuan sinesten dugu eta sponsorren bila jarraituko dugu. Baietzak aurkitu arte.\nLaguntza eskertzen dugu eta animoak ere.\nLink interesgarria eta polita: http://fibabc.abc.es/videos/historia-siempre-185.html\nUn pensamiento en “BEASAINGO FILM LABURREN LEHIAKETA by Akkua & taZEBAez”\n2010/11/16 a las 13:51\nnos gusta. animo neskak!


Elkargoak liburutegi tekniko zabala du, 1.000 liburuki baino gehiago eta 15 aldizkari interesgarri baino gehiago dituena. Liburutegiko zerbitzuak liburuak mailegatzeko aukera ematen du, baita bizilekuetara eramateko ere.\nDatu-basea ikusi ahal izateko, Elkargoak kontsulta-zerbitzu bat du webgunean, eta bertan katalogo orokorra duzu. Liburuaren eskuragarritasuna adierazten da, baita zein mugapetan aurki dezakezun ere. Halaber, gure Barrutiko liburuak “eskuragarri dauden azpikatalogoetan” klik eginez eta Bilbo aukeratuz ere kontsulta ditzakezu.


Itxaro Mendizabal: "Gizarteko mezuen ondorioz, haurrek argaltzearekin lotzen dute kirola" - Arrosa\nBehobia-Donostia lasterketa egin nahi duela eta entrenatzen hasi behar duela esan zion Itxaro Mendizabalek 7 urteko alabari. Eta haren erantzunak kezkatu zuen: “Ama, zuk ez duzu kirolik behar, ez daukazu grasa nik bezala”. Mendizabal saiatu zen azaltzen kirola ondo egoteko egiten dela, hezurrak, gorputza eta burua ondo egoteko, ez dela grasa kentzeko bakarrik. Horretaz idatzi du Guraso.eus blogean, eta Txapa irrati libreko lagunei ere eman dizkie azalpenak.\nPosted in ZebrabideaTagged #argaldu #behobia donostia #gorputz #grasa #itxaro mendizabal #kirol #kirola #mezu #osasun #portada


XIII. Debako Nazioarteko Animazio Zinemaldia bertan behera - Nontzeberri\nXIII. Debako Nazioarteko Animazio Zinemaldia bertan behera\nAnimadeba Elkarteak, Debako Udalarekin batera, XIII. Debako Nazioarteko Animazio Zinemaldia, Animadeba, bertan behera uztea erabaki du, pandemia honek eragin duen ziurgabetasuna dela eta.\nNahiz eta, momentuz, osasun agintariek ekitaldia etetera ez behartu, ez bidaiatzeko emandako gomendioek, aretoko edukiera murrizketek eta garbitasun neurri gogorrek zaila jarri dute irailaren 3tik 6ra ospatuko litzatekeen ekitaldia normaltasunez gauzatzea.\nAnimadebako antolatzaileek erabaki gogorra hartu arren, momentu honetan bertan zinemaldiko taldea lanean ari da Animadeba 2021 antolatzen.\nAnimadeba hamarkada luzeko ibilbide arrakastatsuaren ostean, mostra izateari utzi zion joan den urtean eta nazioarteko jaialdi bihurtu zen. Joan den urtean, ekainaren 19an hasi eta 23ra bitarte luzatu zen Debako herrian. Joan den urteko edizioan Animadeba Nazioarteko Animazio Zinemaldiak parte-hartze marka guztiak gainditu zituen, eta ia 1400 film jaso zituen. Hamar film laburrek parte hartu zuten Sail Ofizialean eta beste hainbeste Nuevos Realizadores-Zuzendari Berriak EHU sailean. Sekzio Ofizialean hautatuak izan ziren 10 proposamenek 500 euroko saria jaso zuten lehiaketan hautatuak izateagatik.\nBanatu ziren sariak honakoak izan ziren: Film Laburrik onena, Gidoirik onena, eta Ikuslearen Saria. Gazte zein helduei zuzenduriko animaziozko film luze eta film laburren proiekzioez gain, erakusketak, hitzaldiak, tailerrak, kontzertuak eta klase magistralak eskaini zituen jaialdiak.


17 « azaroa « 2018 « Prentsa oharrak\nAdineko batek 2.000 euro zituen poltsa bat aurkitu du, eta Udaltzaingoak jabea topatzea lortu du\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 17 azaroa 2018 11:36\nUdaltzaingoak 2.000 euro zituen poltsa bat eman dio jabeari, aste honetan bertan Santa Luzia auzoan galdu ondoren. Adineko batek aurkitu zuen poltsa, aparkatuta zeuden bi ibilgailuren artean botata, eta Agirrelandako polizia-etxean utzi zuen, galdutako gauzen atalean.\nPoltsak ez zeukan dokumentaziorik, baina bi telefono-txartel aurkitu zituzten diruaren ondoan, eta, horri esker, jabearen nortasuna jakin ahal izan zuten azkenean. Agirrelandako bulegotik deitu zieten bai jabeari, bai poltsa aurkitu zuenari; bada, azken horrek uko egin dio ordainsaria jasotzeari (Kode Zibilak ezartzen du ordainsaria jasotzeko aukera, 615. eta 616. artikuluetan). Haborokinik jaso nahi ez duela eta bere anonimotasuna gordetzea nahi duela adierazi dio pertsona horrek Udaltzaingoari.\nAzkenengo 24 orduetan, 21 trafiko-istripu erregistratu dira, eta, horietan, ez da inor zauritu.\nHalaber, Udaltzaingoak atestatua izapidetu die 37 urteko bi gidariri. Lehenengoari, bide-segurtasunaren kontrako delitua egiteagatik; izan ere, alkoholdun edarien eraginpean gidatu zuen. Poliziak abiadura handian zirkulatzen harrapatu zuen Larragana kalean. Alkoholemia-proban, 0.82-0.79 miligramoko alkohol-tasa eman zuen botatako aire litro bakoitzeko.\nBigarren gidaria A2124 errepidetik zihoan, Gardelegirantz, salgaien garraioari zuzenduriko prebentziozko kontrol batean gerarazi zutenean. Gidabaimenik ez zuela egiaztatu zuten udaltzainek; izan ere, Logroñoko epaitegi batek kendu zion, zigor modura. Gertakariak ikusita, bide-segurtasunaren kontrako delitua egotzi zaio.\nUdaltzaingoak 17 salaketa erregistratu zituen atzo Agirrelandan.\nBizikletak kontrolatzeko kanpaina\nAzaroaren 19tik 25era, bizikletak kontrolatzeko kanpaina berezi bat egingo du Udaltzaingoak. Udaltzainek arreta jarriko diote 16 urtetik beherakoek kaskoa eramateari eta nahitaezko argiak erabiltzeari. Era berean, zirkulazio-arauak betetzen direla eta bizikletariak ibil daitezkeen guneak eta ordutegiak errespetatzen direla zainduko dute.\nUrtaranen gobernuak garabi-kamioi berria erosiko du Hiri Paisaiaren Zerbitzurako, 63.000 euro inbertituz\nKategoriak: Prentsa oharrak — Komunikazio Zerbitzua / Servicio de Comunicación — 10:23\nUrtaranen gobernuak saskidun garabi-kamioi berria erosiko du Hiri Paisaiaren Zerbitzurako, inausketa lanakegiteko. Tokiko Gobernu Batzarrak hori erosteko kontratazio-dosierra onetsi du, 63.000 euroko aurrekontuarekin. Udalak badu horren antzeko beste ibilgailu bat. Hala ere, Ingurumenaren eta Espazio Publikoaren Sailak urteak daramatza beste bat alokatzen, zerbitzu hobea ematearren. Azkenean, beste ibilgailu bat erostea erabaki da.\n4×2 metroko txasis zurruneko kamioia izango da, eta kabinan hiru pertsona sartu ahalko dira: gidaria eta bi lagun. Gorka Urtaran alkateak adierazi duenez, “125 CVtik gorako potentzia izango du, eta diesel motorrak emisio-maila zorrotzena bete beharko du, Euro 6.a”. Saskia “19 metrora iritsi ahalko da, biratzeko 360 graduko angelua izango du, eta bi pertsona sartu ahalko dira”. Kontratua sinatu ondoren, enpresa esleipendunak gehienez bi hilabeteko epean entregatu beharko du ibilgailua.\nGarabi-kamioiak batez ere zuhaitzak inausteko erabiltzen dira. Oso modelo moldagarria erosiko da, garaiera ezberdinetako zuhaitzak mantendu ahal izateko.


Etxez etxeko inkesta, adinekoen egoera sozioekonomikoa aztertzeko - Kronika\nudala hirugarren adina\nEtxez etxeko inkesta, adinekoen egoera sozioekonomikoa aztertzeko\nHerrian dauden 65 urtetik gorako 800 bizilagunei egingo zaizkie galderak, dituzten gabezi eta beharrak ezagutu ahal izateko.\nGizarte Zerbitzuetako batzordean hartutako azken erabakia medio, Astigarragan bizi diren hirugarren adinekoen egoera soziokoenomikoa aztertzeko inkesta jarriko du martxan laster, Udalak.\nInkesta horiek, etxez etxe egingo dira.\nGalderak, lau arlo nagusiren inguruan\nInkesta honen helburua da, hirugarren adineko astigartarren egoera sozioekonomikoa zein den jakitea. Horregatik, dauzkaten behar eta gabeziak identifikatuko dituzte galderen bitartez, ondoren, horiek asetu ahal izateko.\nInkesta hauek etxez etxe egingo dira, eta horretarako langile bat kontratatuko du Udalak. Galderak, lau arloren inguruan egingo dira.\nBatetik, bakoitzaren ezintasun gradua zein den galdetuko da. Bestetik, irisgarritasun arazorik ote duten azertuko da. Era berean, dauzkaten giza harremanak zein diren begiratuko da. Eta azkenik, norberaren egoera ekonomikoaren inguruko galderak egingo dira. Lau alor nagusi hauen inguruko erantzunak jasota, bakoitzaren beharrak zein diren identifikatu ahal izatea da Udalaren asmoa.\nInkestak etxez etxe egiteko langile bat kontratatuko du Udalak.\n6.000 biztanleren artean 800, hirugarren adinekoak\nGaldera hauek, hirugarren adineko astigartarrei, hau da, 65 urtetik gorakoei egingo zaizkie.\nUdalak jakinarazi duenez, guztira, 800 bat dira adin tarte honetako herritarrak. Astigarragako herriak, berriz, guztira 6.075 biztanle dauzka, 2016ko abenduko datuen arabera (ikusi: www.astigarraga.eus).


Ayuntamiento de Lekeitio - ZINEMA INDEPENDIENTEA ESKAINIKO DA BARIKUETAN\nZINEMA INDEPENDIENTEA ESKAINIKO DA BARIKUETAN\nZinemazaleen eskutik, barikuetan zirkuitu komertzialetatik kanpo gelditzen diren filmak ikusteko aukera izango dugu. Helburua, euskal ekoizpenak, ekoizpen txiki, independiente edo ohiko aretoetan ikustea erreza ez diren filmak ekartzea da. Pelikulen bitartez, testuinguru, pentsaera eta esperientzi ezberdinez hausnartzeko tartea eman nahi da. Horrela, zuzendariekin zineforumak antolatuko dituzte, pelikularen iturriak eta motibazioak ulertzeko.\nLehen proiekzioa, bariku honetan, 20:30etan izango da, Ander Odriozola zuzendari ondarrutarraren Bingen komediarekin. Gabriel Ocina eta Miren Gaztañaga dira filmaren protagonistak. Bingenek, Bilboko enpresa industrial baten gogor lan egiten du, baina bere bikoteak, Norak, Bilbao modernoko arte kontuak baino ez ditu miresten. Bingen, jeloskor, kioskoan kurtso-bilduma erosi eta pintatzen hasten da, Noraren arreta berreskuratzeko. Hiru hilabetez gogor lan eginez gero, Norak hainbeste miresten dituen artistak baino hobeto pintatzeko gai izango dela, ziur dago. Filmaren ostean, zuzendariarekin zineforum bat egingo da.\nUdalak Ikusgarri herrirako areto moduan erabiltzeko apustua egin zuenetik, eskaintza kultural erregularra eta kalitatezkoa egonkortzen saiatu da. Horretan bidelagun izan ditu Zinemazaleak elkartea, zine programazio erregular bat jarriz. Orain emandako pausu honek ere, bestelako zine eredu batzuk herriratzea lortuko da. Zorionak zinemazaleak!


Prebentzioa, ezinbesteko | Revista - Part 2\nEtxeko istripuak : Prebentzioa, ezinbesteko\n1999 urtean Estatu espainiarrean 830.946 etxeko istripu gertatu ziren guztira, gehien-gehienak erorikoak eta su-hartzeak izaten dira, baina asfixia eta pozoitzea ere goiko tokietan agertu ziren. Honelako ezbehar gehienetan kalteturik gertatzen diren biktimak defentsarik ez duten pertsonak dira: haur txikiak eta zaharrak, alegia. Estatu espainiarreko etxeetan gertatzen diren istripuen %13an adin handiko pertsonak daude inplikaturik, ezbeharren zergati ohikoena erorketa izanik\n[1. or] Prebentzioa, ezinbesteko\n[2. or] Haurren istripuak\n[3. or] Istripu ohikoa gertatuz gero, nola jardun\n[4. or] Etxeko istripurik ez gertatzeko aholku praktikoak\nEraikinetako mikroklimak gaixotu egin ditzake bertako pertsonak\nEntxufe, estufa, zoru labaingarri, aparatu elektriko, eskailera, produktu toxikoak… beti eskura: etxebizitza bera da haurrek istripu gehien pairatzen dituzten tokia: 5 urtetik beherakoen ezbeharren %54 etxean bertan agitzen dira.\nEtxe barruan, haurren ezbehar-kopuru gaitzaren arrazoi nagusia toxikazioak dira eta, ia den-denak, ustekabean jazotzen dira. Espainiako Toxikologiako Institutu Nazional erakundearen arabera, adin txikikoen toxikazioetan zerikusi nagusia duten produktuak botikak dira (kasuen %38an), ondotik garbiketa-produktuak (%32) datozela; urrutixeago kosmetikoak (%9) eta etxeko produktuak (%9) agertzen zaizkigu. Toxikazio guztien %90 inguru ahoz gertatzen dira; gainontzekoak larru-azalari, aho-, begi- eta sudur-mukosari, arnas-bideei dagozkie eta, askotan, bide bat baino gehiagotik eginiko kutsaduren ondorio izaten dira.\nEstatistikek dioskutenaren arabera, 3 urte bitarteko umeak dira toxikazio gehien nozitzen dituzten pertsonak. Adin horretatik aurrera, toxikazio-kopurua jaitsi egiten da eta 14 urte inguruan atzera igoko da berriz, neurri apalxeago batean. Haurren istripuen zergati nagusiak dira, nola ez, garraioa, igerilekuak eta erorikoak, gehienetan halabehar, ustekabe, axolagabekeria edo ausarkeriaren ondoriozkoak.\nHaurren segurtasuna ez da jolasa\nIngurunea ezagun ez duen neurrian, haurrak sekulako ezbeharrak sor ditzakeenez, ahalegina egin beharko dugu beti pertsona heldu edo arduradun baten zaintzapean egon daitezen, oinarri-oinarrizko segurantzi neurriak hartzeaz ahantzi gabe..\nEduki haurren eskueratik kanpo lixibak, garbiketa-produktu eta gai toxiko guztiak.\nProduktu arriskutsuak gordetzen dituzun armairuetan ipini ezazu segurtasun sarraila.\nEz utzi haurraren eskura labana, guraize edo bestelako tresna zorrotz edo ebakitzailerik.\nLabea goialdean kokatu behar da. Horrela ez badaukazu, piztuta dagoela, zaindu haurra labeko ate aldera gertura ez dadin.\nSaia zaitez eltze eta paderen kirtenak barrualderantz uzten; ahal izanez gero, ibili barreneko sutegietan. Arropa-garbigailuak, irekialdia geroratzeko aparatua eduki behar du. Geldirik dagoen bitartean, eduki atea itxita. Plantxa pizturik dagoela, ibili arreta bereziz. Hiru urte bitarteko haurretan ohi-ohiko istripua izaten da erredura.\nEduki beti eskura lehen uneko asistentzia egiteko botikina. Begira botiken muga-datak eta eduki haurren eskueratik kanpo, nolanahi ere.\nGogoan izan ezazu itotzea dela haurren heriotza eragiten duen bigarren istripu mota. Jarri baineran alfonbra ez labaingarria eta, umea ttiki-ttikia bada oraindik, ezarri eserita segurantzi eraztun batean.\nEz utzi lababoan bizar-aitzurrik, guraizerik, kosmetikorik…\nEzarri komunean segurantziako estalkia. Uretara amoniakoa edo lixiba botatzen baduzu, ez utzi umerik hurreratzen eta tira beti kateari: produktu horien lurrunak toxikoak dira eta.\nKontuz zorua bustita dagoenean, horrelako azalera gogorretan erorikoak arriskutsuak direlako.\nEz utzi behin ere haurra bakarrik, zaindaririk gabe, igerilekutik gertu. Kontuz arazkailu eta filtroekin. Erne ibili, ertzetik hurbil erorketarik gerta ez dadin.\nArdura zaitez bereziki lorategiko lanabesez, jostailu arriskutsu bihur daitezke eta.\nEz utzi zabor edo zakar sakabanaturik; era guztietako produktu kimikoak (intsektu-hilkariak, ongarriak, simaurra, igerilekuetarako kloroa, etab.) erabili ondoren, gorde itzazu toki seguruan.\nLeihoan edo negutegian kristalik hausten denean, jaso berehala pusketak eta jarri beira berria lehenbailehen.\nLandare batzuen fruitu gorri erakargarriak hagitz pozoitsuak izan daitezke. Argi ibili arrosaren arantzekin ere.\nEtxeko beste geletan\nGalarazi leihoetarako irispide guzti-guztiak. Hori ezinezkoa balitz, blokeatu leihoak, haurrak bertara irten ez daitezen. Balkoietako eskubarandek altu eta estuak izan behar dute.\nEskaileretan ipini hesi babesleak. Erorikoak bereziki arriskutsuak dira.\nBabestu kuxinekin altzarietako mutur eta izkinak eta ezarri segurantzi sarrailak kaxoi eta armairuetan.\nEzarri labainduren kontrako zinta alfonbren azpian.\nUrrundu haurren eskueratik estufa eta berogailuak, ume txikiak bizi diren etxeetan ez baitira batere komenigarriak. Beheko sua baldin baduzu, estal ezazu babes-sareskarekin.\nKontuz entxufeekin, bereziki. Babes itzazu hauek berariazko estalkiekin.\nEgiaztatu jostailuek ez dutela erraz galtzeko moduko pieza txikirik.\nArakatu sofa eta besaulkiak, egiaztatu ahoan sartzeko moduko gauza txikiak (botoiak, txanponak) ez daudela bertan ahantzirik.\nJoan aurreko orrira: « Prebentzioa, ezinbesteko\nJoan hurrengo orrialdera Istripu ohikoa gertatuz gero, nola jardun »


Zentral hidroelektriko itzulgarri - Wikipedia, entziklopedia askea.\nZentral hidroelektriko itzulgarri\nLeizeko zentral hidroelektriko itzulgarri baten eskema.\nZentral hidroelektriko itzulgarria zentral hidroelektriko bat da, uraren energia potentziala elektrizitate bihurtu ahal izateaz gain, alderantziz egiteko ahalmena duena, hau da, uraren energia potentziala handitzea (urtegi batera igoz, adibidez) horretarako energia elektrikoa kontsumituz. Modu horretan, energia biltegiratzeko metodo gisa erabil daiteke (bateria erraldoi moduko bat). Energia eskaera puntako orduetan asetzeko eta haraneko orduetan energia gordetzeko pentsatuta daude.\nEskaera elektrikoa etengabe aldatzen da, eta beharrezkoa da zentral elektrikoek une bakoitzean eskatzen duten energia sortzea. Zentral batzuek, erabiltzen duten sortze-teknologia dela eta, ezin dute erraz aldatu sortutako energia (zentral nuklearrak), eta beste zentral batzuek (zentral termiko konbentzionalak), berriz, hainbat murrizketa tekniko eta ekonomiko dituzte aldaketa horien gainean. Zentral hidroelektrikoak dira karga-aldaketarako murrizketa gutxien duten teknologietako bat.\nZentral horiek "sareko energia biltegiratzeko" sisteman integratzen dira, sorkuntza eskariaren bihurgunera egokitzen lagunduz, eta, beraz, horretarako hain egokiak ez diren teknologiek egin behar dituzten energia-aldaketak murrizten dira; horrela, zentral itzulgarriek haran-orduetan ponpatuko lukete, eta turbinatuko lukete puntako orduetan.\nZentral hidroelektriko itzulgarriaren zatiak[aldatu | aldatu iturburu kodea]\nZentral hidroelektriko itzulgarria honakoez osatuta dago:\nZentraren oinean kokatutako urtegia .\nUra ponpatuko dioten altuera handiagoan kokatutako urtegia.\nZentral hidroelektriko itzulgarria, bi urtegien artean ura turbinatzeaz/ponpatzeaz arduratuko dena. Zentrala turbina-multzo bat (normalean Francis turbinak ) eta sorgailuak (normalean sinkronikoa) osatuko dute, energia elektrikoa sortzeko.\nMultimedia: Pumped-storage hydroelectric power plants\nOrriaren azken aldaketa: 2 abendua 2019, 12:50.


Terminologi lanak. Bideak zabaltzen - Araceli Diaz de Lezana - EIZIE\n1990eko abenduaren 20an UZEI eta HAEE/IVAP erakundeek hitzarmen bat izenpetu zuten. Hitzarmen horren helburua, bi erakunde horiek, euskararen normalizazioaren eta modernizazioaren alde egiten ari diren ahaleginak koordinatzea eta bateratzea da.\nHAEE/IVAPen aldetik Itzulpen Zerbitzu Ofiziala da hitzarmenaren garatzeaz arduratzen dena.\nGeroztik, hitzarmenak esandakoari men eginez eta berau ahalik eta azkarren garatzeko asmoz, aipatu erakundeek hitzarmenaren punturik garrantzitsuenak betetzeari ekin diote. Hona hemen pausoz pauso orain arte egindakoak:\nHitzarmeneko 6. puntua: Lotura-Batzordea osatu da, Euskal-tzaindiak eta Hizkuntza Politikarako Idazkaritza Nagusiak ordezkari bana eta UZEIk eta HAEE/IVAPek bina ordezkari dituztela.\nHitzarmeneko 1. puntua: HAEE/IVAPek, SPRITEL telematika-sarearen bitartez, herri-administrazioei (udalak, foru-aldundiak eta Eusko Jaurlaritzako sailak) EUSKALTERM terminologi bankurako sarbidea eskaini die. Dagoeneko bi deialdi egin dira guztira 67 konexio daudelarik. Sarbidea, PC terminal batetik egiten da, modem bat telefonoari konektatu ondoren.\nHAEE/IVAPen asmotan dago, pixkanaka-pixkanaka, herri-administrazio guztiek lan-tresna hori eskuratu arte, deialdiak egiten jarraitzea.\nHitzarmeneko 3. puntua: HAEE/IVAPek bere lanak EUSKALTERM terminologi bankuan sartuko ditu erabiltzaileek kontsulta ditzaten. Biltegiratze eta bateratze prozesuaren lehenengo urratsa honako hauxe da: UZEIk eta HAEEk termino bera proposatzen dutenean, terminoaren ondoan, fitxan, (B) ponderazio-marka agertuko da. (U) ponderazioa agertuko da terminoa UZEIn erabilia denean, eta (H) ponderazioa HAEE/IVAPen erabilia denean. Helburua (B) ponderaziora iristea da. Horretarako etengabe aztertu eta landu beharko dira terminoak, txostenak eginez, zenbait adituri kontsultatuz, e.a.\nHitzarmeneko 4. puntua: "Euskal Autonomi Elkarteko Herri-Administrazioek metodologia nahiz erabilitako terminoei buruzko proposamen eta ekarpenak egin ahal izango dizkiote UZEIri eta baita terminologi zein hustuketa-fitxak helerazi ere, beti ere Herri-Arduralaritzaren Euskal Erakundeko Itzulpen-Zerbitzu Ofizialaren bitartez". Puntu hau garatzeko, 1992ko ekainaren 10ean Donostian, eta ekainaren 17an Gasteizen, ikastaro bat antolatu zen EUSKALTERM zerbitzuaren erabiltzaileentzat. Ikastaroaren helburua erabiltzaileei metodologia eta hustuketa-fitxaren eredua azaltzea zen. Izan ere, denok, eguneroko ihardunean, arazoak izaten ditugu termino eta unitate lexikalak ulertzeko edo dekodetzeko eta beren baliokideak euskaraz edo gaztelaniaz aurkitzeko. Oztopo horiek, bakoitzak ahal duen moduan gainditzen ditu. Hori dela eta, bide bateratua urratzea proposatzen dugu: denon artean sare bat osatzea, eta horrela batek egindako lana, besteentzat probetxuzkoa izan daiteke.\nBide bateratu hori artikulu honetako II. puntuan aurkeztuko dugu.\nBaina lehenago, terminologi hustuketa zertan datzan azalduko dugu.\nI. Terminologi hustuketa\nTerminoen aukeraketak eta zedarriztapenak arazoak sortzen ditu maila teorikoan zein praktikoan. Arazo guztiak konpontzeko ez da beti irtenbiderik aurkitzen.\nHain zuzen, testu batean agertzen diren elementuak izaera desberdinetakoak izaten dira: hitzak, hitz-elkarketak, esamoldeak, lokuzioak, izen propioak, unitate lexikalak, terminoak, unitate terminologikoak, itzulpen-unitateak, esaldi-unitateak.\nGuk, elementu horietatik, terminoak eta unitate terminologikoak bakarrik hartuko ditugu kontuan. Baina lehenago gogoraraziko dugu zer diren "terminologia" eta bere objektua den "terminoa":\nTerminologia: "Giza ihardueraren esparru berezituetakoak diren kontzeptuen izendapen sistematikoa, hauek beren funtzionamendu sozialean hartuta". Eremu horietako bakoitzari talde sozioprofesional batek erabiltzen duen eta hiztegi berezitu bat osatzen duen termino-multzo egituratua dagokio.\nTerminoa: "Eremu baten barruan era unibokoan nozio bakarra izendatzen duen unitate linguistiko oro, dela bakuna dela konplexua". Terminoaren funtzio nagusia izendapena da, hots, errealitate (zehatz edo abstrakto) baten eta hizkuntza-zeinu baten artean erlazioa sor-tzea.\nTerminologiak honako kategoria lexikal hauek ikertzen ditu:\na) izenak eta izen-sintagmak\nb) adjetiboak eta adjetibo-sintagmak\nc) aditzak eta aditz-sintagmak\nBeraz, gramatika-hitzak eta elementu sintaktikoak kanpo geldi-tzen dira.\nBi unitate-mota aurkituko ditugu terminologi hustuketa egiterakoan:\nUnitate bakunak: ez dute zedarriztapen-arazorik sortzen, oso argiak bait dira.\nUnitate konplexuak, edo izendapen-sintagmak: bi edo hiru hitzek (edo gehiagok) osatutako multzoak. Ezin dira banatu, bestela esanahia aldatu egiten da. Erreferentzi bakarreko sintagmak dira beraz; nozio bakarra adierazten dute, eta adierazitako nozioak izendapen hori du. Unitate konplexuak lexikalizatuta daudela esan ohi da. Nomenklatura batean osorik idatzirik azalduko dira.\nAd: eu aurkeztu gabearekiko epai es sentencia en rebeldía fr arrêt par défaut en judgment by default\nNomenklatura bat egitean oso zaila da sintagma baten lexikalizazio-maila zehaztea. Hustuketa-garaian, unitate konplexuak bereiztuko dira, eta bigarren urrats batean aztertu egin beharko dira.\n1.1 Terminologi testuen azterketaren arazoak eta metodoak\nTerminologi ikerketa sistematikoan, termino eta nozioen bilketa orokorra, bi dokumentu-mota diferentetatik egiten da: lexikografikoetatik (orokorrak eta berezituak) eta ez lexikografikoetatik (entziklopediak, katalogoak, aldizkari espezializatuak, e.a.)\n*1.1.1 Terminoen bilketa***\nHustuketaren bidez egiten da. Gehien erabiltzen den metodoa honako hauxe da: hustu beharreko testuaren lehenengo irakurketan ustezko unitate terminologikoak azpimarratzea. Eragiketa horrek, terminologoari metodologiari buruzko eta lantzen ari den eremu edo azpi-eremuari buruzko hainbat ezagupen eskatzen dio.\n1.1.1 Unitate terminologikoaren lokalizazioa\nBereizten jakin beharko da: unitate terminologikoa, hitza eta hiz-kuntza arrunteko esamoldea.\nTerminologoak eremua ezagutu behar du pixkat, horrela zenbait arazo baztertu ahal izango du, kasurako:\na) Terminoak ez diren hitzak edo esamoldeak terminotzat hartzea.\nb) Terminoak diren formak eta esamoldeak aintzakotzat ez hartzea.\nLehenengo urrats hori terminoen lokalizazioa da.\n1.1.2 Terminoen zedarriztapena\nEz da nahikoa terminoak lokalizatzea; oso garrantzitsua da horien zedarriztapena ondo egitea.\nHustu beharreko edozein testutan (testu berezitua, CST\n"Parte hartu" bezalako esamolde sintagmatikoak. Hori bakar- bakarrik hizkuntza arruntekoa izan liteke; hori bezalako sintagmen kasuan, arazoa lokalizazioa izaten da eta ez zedarriztapena.\nHirugarren eta laugarren puntuetan, aipatutako terminoek zedarriztapen-arazo handiak sortzen dituzte batzutan. Azterketa zehatza eskatzen dute.\n1.1.3 Termino sintagmatikoak eta hapax-ak\nTemino sintagmatikoa termino konplexua da; morfema-konbinazioa: zenbait morfema terminologikoz osatutako terminoa. Hitz-elkarketa, edo hitz-taldea (= lokuzioa) izan daiteke.\nTermino sintagmatikoek bi bide har ditzakete: hapax nahiz sintagma lexikalizatu bihurtzen dira.\nHAPAX-a: denbora gutxi irauten duen terminoa. Sortu eta berehala desagertzen dena. Sarritan termino edo hitz multzoa da; "CST"eko momentoko erabilera batean elkartzen da, baina gero ez da finkatzen.\nSINTAGMA TERMINOLOGIKO LEXIKALIZATUA: Kontrakoa da; berau osatzen duten hitz edo terminoen arteko lotura semantikoa oso sendoa eta egonkorra da. Sintagma finkoa da, zatiezina, erreferentzi bakarrekoa.\nLan terminologikoa honetan datza: sintagma terminologikoak, diskurtso-sintagmak biltzean, hapax-ak alde batera utzirik. Gerta liteke, sintagma bat bi horietako batean nahiz bestean egotea. Kasu horretan, terminologoak testuinguruari begira bereiztu beharko du. Dena dela, badaude bi erizpide nagusi horrelako kasuetan aplikatzeko:\na) Erizpide semantikoa: sintagma terminologiko lexikalizatuen kasuan, elementuek, soilik hartuta, ez dute berariazko balio semantikorik, eta sintagma horren baitan dagoen nozioa ezin liteke adierazi sintagmaren elementu bakar batzuren bitartez.\nAd: eu nazio-produktu gordin (NPG) es producto nacional bruto (PNB) fr produit national brut (PNB) en gross national product (GNP)\nTermino sintagmatiko horren elementuak banan-banan hartuta nahiz bat bakarrik kenduta, nozioa desagertu egingo litzateke.\nb) Dokumentazio-erizpidea: sintagma terminologiko lexikalizatuak, normalean, lan lexikografikoetan edo espezializatuetan egoten dira erregistraturik (neonimoa ez bada, hau da, azken denboraldian sortutako terminoa). Izen handiko hiztegi espezializatu batean etortzeak, autore ezberdinek sintagma hori erabiltzeak, terminoaren lexikalizazio-maila altua dela adierazten dute. Zalantzarik izanez gero, aditu batengana jo daiteke beti.\n*1.1.2 Sintagma terminologikoak bereizteko erizpide objetiboak***\nSubjetibitatea ahalik eta gehien baztertzeko, zenbait erizpide objetibo hartu behar da kontuan sintagma terminologikoak aukeratzeko orduan:\nKonplexutasun-mugak: sintagma luzeegia bada, segmentutan ebaki behar da.\nSintagma ez da definizioarekin nahastu behar. Adibidez terminotzat jo al daiteke: "ildoak eginez lurrak lantzeko balio duen nekazaritzarako tresna"? Galdera horren erantzuna ez da erraza, ezta berehalakoa ere. Ikus daitekeenez, izendapena baino gehiago deskripzioa da.\nOinarri bakarra: unitate konplexuak oinarri sinple bakar batean oinarriturik garatzen dira. Ad: ordenagailu bidezko itzulpen (azken termino hau da oinarria)\nErizpide fonetikoak: entonazioa, abotsaren geldialdiak izan daitezke terminoen aukeraketa eta zedarriztapenaren determinatzaileak.\nErizpide grafikoak: gehienetan, honako elementu hauek erakusten digute, termino baten aurrean gaudela : marratxoek (-), komatxoek (" "), eta italikoak; eta era honetako esaldietan agertzen diren terminoek: "X" edo "Y" objektua "Z" deituko duguna…\nDeterminatzaile-kopurua: terminologian unitate konplexuak oso ugari dira. Alemanierari buruz egindako inkesta batean erakusten zen, hizkuntza horren hiztegi teknikoaren %85a sintagmak direla.\nMaiztasuna: testuetan sintagma bat maiz azaltzeak terminoa dela adierazten du, batipat autore diferenteek aipatzen badute.\nSistemarekiko erlazioa: espezializazio-eremu bakoitzean, hiz-kuntzak termino mikrosailak eskaintzen ditu elkarren aurkakoak zein osagarriak direlarik.\nAd: eztanda-motore, motore elektriko, Diesel motore, motore birakari (motore-mota guztiak)\nSinonimoak: Terminotzat jotako unitate baten ordez beste bat erabili ahal bada, bigarren unitate horri ere termino-balioa aitortu behar zaio. Sinonimo-nozioak, laburdurak eta siglak ere hartzen ditu.\nAd: Balio Erantsiaren gaineko Zerga (BEZ)\n(Bi hauek sinonimoak dira)\nLexikalizazio-maila: Lexikalizazioa, sintagma bateko elementu ezberdinen arteko lotura-maila da. Elementu berririk gehitzerik ez badago, lexikalizazio-maila sendoa da.\nAd: hari eroale; Koloniako ur\nDeterminatzaileen izaera: sintagma terminologikoak oinarri batez (ik. azpiatal honetako 3. puntua) eta determinatzaile ezberdinez osatzen dira. Ikusi behar da, determinatzaile horiek zer-nolako erlazioa duten oinarriarekin, hau da, erlazio egonkorra eta funtsezkoa duten ala momentukoa.\nAd:eu zirkulazio-sistemazko koipeztapen es engrase por bomba y circulación de aceite fr graissage sous pression à circulation continue en flood lubrication\nItzulpena: unitate terminologiko bat bereizteko lagungarri izaten da, beste hizkuntzetako terminoekin parekatzea, itzulpena sinonimia-mota bat da eta.\nAd: eu muga-zerga bateratu es arancel aduanero común fr tarif douanier commun en common customs tariff\nEsanahia: Terminoa esanahi-unitatea da; eremu zehatz batean, nozio bakarra argi eta garbi adierazten du. (erreferentzi bakarrekoa). Zatiezina da. Ad: gizarte-segurantza\nEsanahiaren kalkulua: sintagma terminologikoaren esanahia ez da osagai dituen terminoen edo hitzen esanahiaren batuketarena.\nNeologismo-izaera: errealitate berri baten izendapena, hasiera batean, deskriptiboa edo esplikatiboa izaten da. Azkenean erabilerak termino laburragoak finkatzen ditu. Ad: chemin de fer métropolitain - METRO\nPremiak: erabiltzaileen premia funtzionalak erizpidetzat hartu behar dira terminoen aukeraketa eta zedarriztapena egiteko.\nGorago aipatutako erizpideetatik, batzuk formalak dira, eta besteak semantikoak. Banan-banan harturik, erizpide horiek ez dira baliagarri termino sintagmatikoak bereizteko; bateratu egin behar dira, eta hala eta guztiz ere zedarriztapen-zalantzak agertuko dira.\n1.2 Termino bakoitzari buruz jaso behar diren datuak\nKategoria gramatikala (izena, adjetiboa, aditza).\nErabileremua: oso zaila da hustuketa-garaian termino baten benetako erabileremua jakitea. Behin-betiko erabileremua, terminoa erabiltzen den azpi-eremu guztiak harrapatzen dituen eremu generikoa izango da. Oso garrantzitsua da lanaren hasieran egin den eremu-zuhaitza kontuan hartzea.\nDefinizioa: definizioak zehatza, argia eta laburra behar du izan, eta landutako terminoaren eduki nozionala adieraziko du.\nDefinizioa dokumentaziotik aterako da; definiziorik egokiena eta osotuena edukitzeko, definizio ezberdinak bilduko dira, lantzen ari diren mugen barruan. Askotan terminologoek, adituen laguntzaz eta bildu diren definizioetan oinarrituz, behin-betiko definizioa osatu beharko dute.\nTestuingurua/k: terminoaren erabilera, eta bere benetako esanahia argi eta garbi erakustea da testuinguruaren arrazoia. Batzutan testuingurua definizioa izaten da.\nzehatza baina osoa izan behar du,\nlantzen ari den termino edo unitate terminologikoa eduki behar du,\niturri fidagarritik ateratakoa izan behar du.\nIrudiren bat: definizio edo testuinguruaren osagarria, eta askotan beraiek baino adierazgarriagoa.\nIturriak: aurreko datuak ateratzeko, terminologoak erabili duen dokumentazioa. Iturririk gabe (idatzizkoa zein ahozkoa) ez dago informazio fidagarririk.\nSarrerako terminoarekin era batera edo bestera erlazionaturik dauden terminoak: *sinonimoak, quasi-sinonimoak, antonimoak, laburdurak, siglak, hiperonimoak …*\nHustuketa-garaian interesgarritzat jotzen den informazio oro oharrean jasotzea komeni da.\nII. Terminologi hustuketa-fitxa\nAipatu dugun bezala, atal honetan ikusiko dugun hustuketa-fitxa eredua, EUSKALTERM zerbitzuaren erabiltzaileei banatu zitzaien beren ekarpenak EUSKALTERMera egin ahal izateko. Hona hemen UZEI eta HAEEren helburua:\na) Terminologien erabileraren jarraipena etengabe egin ahal izatea errebisioak eginez, adituekin batera aztertuz, terminoen arrakasta eta terminoekiko jarrerak ikusiz…, eta pixkanaka-pixkanaka terminoei ponderazio-marka jarriz, erizpideak finkatuz alegia.\nb) Eremu berezituetako euskal terminologia bateratzea eta ondorioz normalizatzea.\nHorretarako, honako hau eskatzen genien EUSKALTERM zerbitzuaren erabiltzaileei: eguneroko ihardunean azaltzen zaizkien termino edo unitate berriak, inon agertzen ez direnak edo hiztegietan ez bezala erabiliak ikusten dituztenak, fitxan jasotzeko; hau da, horrelako egoeratan, bakoitzak bilatu behar duen irtenbidea, eta bere ikerketaren pausoak eta emaitzak fitxan batzeko eta guri bidaltzeko.\nBi kasu bereizten ditugu:\na) Hustuketa elebakarra: euskaraz dagoen testu batean termino edo unitate ezezagunak azaltzen dira, edota ezaguna den termino batek kontzeptu edo nozio berria adierazten du, hots ohiz kanpoko adieran agertzen da.\nb) Hustuketa elebiduna edo eleaniztuna: itzuli beharreko testu batean dagoen termino baten baliokidea (xede-hizkuntzan) ez da inon aurkitzen eta itzultzaileak baliokidea aurkitu behar dio.\nBi kasu horietan hustuketa-fitxak betetzea eta guri bidaltzea da kontua. Bidalitako fitxak aztertu egingo dira, trataera terminologikoa aplikatu eta ondoren EUSKALTERMen sartuko dira guztion eskura egon daitezen.\nLaburbilduz, proposamena ez da terminologi ikerkeka-lan sistematikoa egitea, ikerketa puntualak ez galtzea baizik. Ikerketarako erabili diren iturriak, idatzizkoak zein ahozkoak (idatzizkoak hobetsiko) jasotzea ezinbestekoa da.\n2.2 Edukinaren deskripzioa\nSarrera: terminoa, esaldia, hitza\nHustuketa-hizkuntzan jasoko da. Aukeran, sarreraren atzean ohar gramatikala (ikus ohar gramatikalak) eta erabileremuaren kodea (ikus sailen kode-taula) zehaz daitezke.\nFitxaren edukinaren kodea.\nT testuingurua D definizioa B baliokidea IK ikusa2 IT iturria\nHustuketa egiterakoan, aurreko kodeen atzean hizkuntzaren laburdura jarriko da:\neu euskara es espainiera fr frantsesa en ingelesa de alemaniera it italiera\nJaso nahi den datua: testuingurua, definizioa,…\nToki hau betetzea nahitaezkoa da. Fitxan jaso den datuaren iturria jarriko da: egilea, izenburua, argitalpena eta argitalpen-urtea, eta orrialdea. Ahozko iturria bada osorik idatziko da.\n1.Honako kasu hauek hartuko dira kontuan: sinonimoak (sin.) antonimoak (ant.) hiperonimoak (termino generikoak) (hiperon.) laburdurak siglak\n2.Ikerketarako interesgarritzat jotzen den informazio oro jasoko da toki horretan. Hustutzaileak bere proposamenak egin nahi baldin baditu, hor du tokia, beti ere arrazoituak. Behar izanez gero, fitxaren atzealdea ere erabil daiteke, edo/eta hurrengo fitxa batean jarraitu.\n1. eraskina: EUSKALTERM sailen kode-taula\nA: MATEMATIKA ETA ESTATISTIKA B: KIMIKA ETA FISIKA C: BIOLOGIA D: GEOLOGIA E: MEDIKUNTZA F: NEKAZARITZA, ARRANTZA G: INFORMATIKA H: GARRAIOA, POSTA, TELEKOMUNIKAZIOAK I: ERAIKUNTZA ETA HIRIGINTZA J: HISTORIA, MILITARRA K: INDUSTRIA L: IHARDUERA GREMIAL KOMERTZ. M: ADMINISTRAZIOA N: ZUZENBIDEA O: EKONOMIA ETA ENPRESA P: POLITIKA, SOZIOLOGIA, ANTROPOLOGIA Q: GEOMETRIA R: FILOSOFIA S: ERLIJIOA T: PSIKOLOGIA, PEDAGOGIA U: HIZKUNTZALARITZA, LITERATURA V: INFORMAZIO-ZIENTZIAK, DOKUMENTAZIOA W: ARTEAK X: KIROLA, JOKOAK, AISIA Y: IZENAK, TITULUAK Z: LABURTZAPENAK\n2. eraskina: Ohar gramatikalak\niz.= izena adj.= adjetiboa ad.= aditza\n3. eraskina: Adibideak (osorik)


Eba Blanco EAko Idazkari Nagusi berriaren hitzartzea | EA - Eusko Alkartasuna\nHasiera » Albisteak » Eba Blanco EAko Idazkari Nagusi berriaren hitzartzea\nEba Blanco EAko Idazkari Nagusi berriaren hitzartzea\nGaur Eusko Alkartasunako idazkari nagusi gisa nago hemen, Begoña Landa Nazio Batzarreko presidentearekin eta Andoni Iriondo Gazte Abertzaleakeko Idazkari Nagusiarekin batera.\nGaurko hau nire lehenengo agerraldi publikoa da hautagaitza aurkezteko erabakia iragarri nuenetik. Primarien prozesuan zehar isilik egon naiz, alderdiari eta alderdikide guztiei diedan begiruneagatik eta guztion artean erabaki eta onartu genituen joko-arauei diedan errespetuagatik. Zarata gehiegi egon da eta nire esku zegoena egiten saiatu naiz, giroa are gehiago ez gaiztotzeko. Uste dut hori dela benetan arduraz jokatzea.\nAitortu behar dut behin baino gehiagotan zaila, oso zaila, izan dela isilik geratzea. Nire burutik pasatu ere ez diren asmoak leporatu dizkidate publikoki; gezurrak eta irainak, pertsonalak batzuetan, pairatu behar izan ditut komunikabideetan zein sare sozialetan, ni neu baino gehiago gu guztion alderdiaren irudia larriki kaltetu dutenak; eta argi eta ozen esan nahi dut, etikoki onartezina izateaz gain, gezur eta irainen bitartez ezinezkoa dela ezer eraikitzea, ezinezkoa dela Eusko Alkartasuna indartzea.\nAitortu nahi dut, baita ere, kargua bozketa baten ostean hartzea gustatuko litzaidakela. Primariak bozketa baten bidez erabakitzea da buruan neukana hautagaitza aurkeztea erabaki nuenean, eta horretarako bete nituen, zorrotz bete ere, gure araudiek eskatzen dituzten baldintza guztiak, herrialde guztietan. Horrelako prozesuetan beti izaten da aberasgarria hautagai bat baino gehiago egotea, baina, tamalez, baldintzak bete dituen hautagai bakarra izan naiz.\nJabetzen naiz horrek hautsak harrotu dituela alderdi barruan, eta ez dut ukatzen, ilusioarekin batera, kezka handia ere badudala, prozesua nolakoa izan den ikusita. Hemendik aurrera, idazkari nagusi bezala nire buruari jartzen diodan lehenengo obligazioak kezka hori du oinarri. Nire lehenengo helburua prozesu honetan zehar hautsi diren konfiantzak eta harreman politikoak berriro jostea izango da, zerbait argi eta garbi baldin badago, honako hau delako: guzti-guztiok gara beharrezkoak Eusko Alkartasuna indartzeko.\nZatiketak ahuldu egiten gaitu. Hori ondo baino hobeto ikasi genuen gure alderdian duela urte batzuk, eta nik ez dut EA ahul bat nahi. Nik EA indartsu eta sendo bat nahi dut, hori da nire helburu bakarra, urrats hau ematera mugitu nauena, benetan uste dudalako EA osatzen dugun emakume eta gizon guztiok kapital politiko eta pertsonal itzela dugula eta, beraz, Euskal Herriari maila eta arlo guztietan ekarpen garrantzitsuak egiteko ditugula. Esaterako, pil-pilean dagoen Diru-Sarrerak Bermatzeko Errentari buruzko eztabaidan nork esango du guk baino hobeto zein diren irizpide zuzenak, lege hori EAren bultzadari esker onartu baldin bazen?\nZiur nago EA barruan ehuneko ehuna bat datorrela horrekin, konbentzimendu hori dela guzti-guztiok mugiarazten gaituena, eta hala adieraziko diot Maiorga Ramirezi eta Juan Luis Cristobali ere, uste dudalako hori dela guztiok batzen gaituen oinarria zubiak berreraikitzeko eta alderdiaren etorkizuna elkarrekin marrazteko. Jakin badakit azken asteotan gauza asko esan direla, baina nik, EA barruan ez dut inor ezagutzen alderdia desagertzea edo inora urtzea nahi duenik.\nNire exekutibak ez dio etorkizunari begi horiekin begiratzen. Guztiz kontrakoa! EH Bildun eta, oro har, euskal gizarte osoan EAren presentzia, ahotsa, irudia eta eragina indartzea eta bermatzea dugu helburu, azken urteotan, EH Bildu sortu genuenetik, beti egin dugun ildotik. Harro esan dezakegu 2009an hartu genuen bidetik lortu dugula EAren printzipio fundazionalak inoiz baino indartsuago egotea gure herrian: Giza Eskubideen defentsa, Justizia Soziala eta Independentzia.\nEtorkizuna ere bide horretatik dator, eta Eusko Alkartasuna osatzen dugun guztioi dagokigu EH Bilduren baitan etorkizun hori eraikitzea. Estatu espainoleko egoerak hala eskatzen du gainera. Euskal Herrian hainbeste kostatu zaizkigun oinarrizko eskubide sozial, zibil eta politikoak arrisku larrian daude, Madrilen joera ultrak eta zentralizatzeileak gero eta arro eta agerikoak direlako. Kataluniako ispiluari begiratzea baino ez da behar ikusteko Espainian, Franco hobitik atera duten arren, frankismoak bizirik dirauela, eta faxismoaren mehatxuari aurre egiteko beharrezkoa dugu oinarri errepublikatzaile, solidario eta zabala ezartzea gizartean, Eusko Alkartasunak beti egin duen moduan, EH Bilduk tinko egiten duen moduan.\nEta oinarri horiek Europara ere hedatu ditugu. Egun, EAkide bat buru duen Aliantza Libre Europarra alderdi politikoak estaturik gabeko nazioak batzen ditu, Herrien Europa aldarrikatuz, autodeterminazioaren garaia dela ozen esanez Europar Parlamentuan, eta erabakitzeko eskubidea eskubide demokratikoa dela argituz. Horiek dira gure helburuak, Euskal Herriko auzo txikienetik eta Europako bihotzeraino.\nHogeita hamahiru urte daramatzagu elkartasuna lantzen, bakegintza defendatzen, subirautza politikoaren aldeko urratsak ematen eta justizia soziala bermatuko duten neurriak ezartzen. Eta nire asmoa da beste 33 urte behintzat horretan ematea alderdi honetako emakume eta gizonok.


Ez da ahalegin faltagatik - ANBOTO.ORG, Durangaldeko orainkaria Anboto PDFn\n2013ko Maiatzak 21 14:33\nEz da ahalegin faltagatik\n- 2012ko uztailaren 20a, 10:16\nAstarloza, Verdugo, Txurruka eta, batez ere, Samuk Tourra utzi behar izan zutenean, askok nora ezean geratu ginela uste izan zuten. Hein batean, arrazoi zuten. Zein norabide hartu hausnartu behar izan genuen eta lehiaren, borrokaren eta etapa gosearen bidea aukeratu genuen. Harrez gero taldean geratzen ginenok askotan saiatu gara. Oraingoz ez dugu etaparik irabazi eta aukera gutxi geratzen dira, baina lehenengo hamarren artean postu bat baino gehiago lortu dugu eta hori ez da batere erraza. Erlojupekoan zeregin gutxi dugu eta Parisko etapa esprintean erabakiko da ia seguru. Beraz, barikuko etapa geratzen zaigu, Brive-la-Gaillarden amaituko dena. Ihesaldia helduko den? Esprintera erabakiko den? Aurreikustea zaila da, Tour honetan gauza arraro asko gertatu direlako; inora ez zihoazela ziruditen ihesaldiak helmugara heldu dira eta alderantziz. Baina geratzen zaizkigun indarrak orduantxe gastatuko ditugu.\nNiri dagokidanez, aurrera egiten duten ihesaldiak hartu ezinik nabil. Iaz eta aurreko urteetan errazago hartzen nituen. Saiatu naiz, baina ez dago modurik. Edo saiakera hutsalak izan dira edo aurrera egin dutenetan esprinterren taldeek bertan behera bota dituzte.\nEguazteneko etapan asko sufritu nuen. Bero ikaragarria egin zuen. Tourmaleteko lehenengo kilometroetan ondo sentitu nintzen. Gustura nindoan. Baina gorako zortzi bat kilometroren faltan argiak itzali zitzaizkidan. Nahi eta ezin. Indarrak ez zeuden lekutik atera behar izan nituen etapa amaitzeko.\nJuanjo Gaztañazatorre (PP)\tIzan daitezela beste horrenbeste!\nJasone Agirre (Kazetaria)\tMaitasuna, sexua eta "Kirmen" bat\nAinhoa Urien (Ikaslea)\tHarresiak eta herriak\nCarlos Perez (Areto Futbola)\tBada etorkizunik?\n29\t30\t31\tapirila\nMaiatzak 21Jane JoydEl juicio de DaytonLas mariposas del estomago no han muerto...\tZorion agurrak\nAroa Oruesagasti(2 URTE)\nEdgar eta Judith\nAlberto Ruiz Gutierrez(53 URTE)\nAraitz Arrizabalaga Zuazo(4 URTE)


topic_facet:"Mekanizazioa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Garraioa eta ibilgailuen mantenimendua (Lanbide Arloa)" topic_facet:"Fabrikazio mekanikoko diseinua (Heziketa zikloa). Goi maila" topic_facet:"Galdaketa (Heziketa Zikloa). Erdi maila" topic_facet:"Fabrikazio Mekanikoa (Lanbide Arloa)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Garraioa eta ibilgailuen mantenimendua (Lanbide Arloa) Proposatutako gaia: Fabrikazio mekanikoko diseinua (Heziketa zikloa). Goi maila Proposatutako gaia: Galdaketa (Heziketa Zikloa). Erdi maila Proposatutako gaia: Fabrikazio Mekanikoa (Lanbide Arloa)\nFabrikazio Mekanikoa (Lanbide Arloa) Fabrikazio mekanikoko diseinua (Heziketa zikloa). Goi maila Galdaketa (Heziketa Zikloa). Erdi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila Garraioa eta ibilgailuen mantenimendua (Lanbide Arloa) 1 Karrozeria (Heziketa Zikloa). Erdi maila Gehiago ... 1 Lanbide Heziketa Mekanizazioa (Heziketa Zikloa). Erdi maila 1 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Irekia Eusko Jaurlaritza - Gobierno Vasco :: EHAA xedapena 201803343\nAldizkariaren data: 2018-06-27 Aldizkari honetan argitaratua: 2018123\nIRAGARKIA, Bahía de Bizkaia Gas SLren birgasifikatze-instalazioa mantentzeko zerbitzuaren kontratua lizitatzeko dena.\nGaiak: LEHIAKETA PUBLIKOA; ZERBITZU ETA OBREN KONTRATAZIOA; GASA; INSTALAZIOAK; MANTENIMENDUA; DEIALDIA\nOrgano emailea: BAHÍA DE BIZKAIA GAS, SL\nXedapenaren data: 2018-06-04\nHurrenkenaren zenbakia: 201803343\nSekzioa: IRAGARKIAK (Pribatuen iragarkiak)\n1.– Entitate adjudikatzailea: Bahía de Bizkaia Gas SL.\n2.– Helbidea: 2 zenbakidun posta-kutxa – 48580 Abanto-Zierbena.\n3.– Harremanetarako gunea: Zuzendaritza Orokorra.\n4.– Posta elektronikoa: licitacionmantenimiento2018@bbg.es\n5.– Interneteko helbidea, honako hauetarako:\na) Informazioa eskuratzeko (baldintza-agiriak eta dokumentazio osagarria): https://www.bbg.es/es/servicios-y-soluciones/para-nuestros-proveedores/licitacion-servicios-de-mantenimiento-mecanico/\nb) Entitate adjudikatzailearen helbidea: https://www.bbg.es/es/servicios-y-soluciones/para-nuestros-proveedores/licitacion-servicios-de-mantenimiento-mecanico/\nc) Eroslearen profilaren helbidea: https://www.bbg.es/es/servicios-y-soluciones/para-nuestros-proveedores/licitacion-servicios-de-mantenimiento-mecanico/\n6.– Jarduera nagusia: gas naturala ekoitzi, garraiatu eta banatzea (birgasifikatu eta biltegiratzea).\n7.– Beste entitate batzuen izenean egindako adjudikazioa.\nKONTRATUA: EZAUGARRIAK ETA INFORMAZIOA\n8.– Kontratu mota: zerbitzu-kontratua.\n9.– Izena: Bahía de Bizkaia Gas SLren instalazioaren alderdi mekanikoa mantentzeko zerbitzuaren kontratua.\n10.– Zerbitzuen kategoria: II.A eranskina / 1. kategoria / Mantentze- eta konponketa-zerbitzuak.\n11.– Balio zenbatetsia:\na) Balio zenbatetsi osoa (BEZik gabe): 627.396,00 euro.\na) Urteko balio zenbatetsia (BEZik gabe): 156.849 euro urteko.\n12.– Iraupena: 36 hilabete, formalizatzen denetik, gehi balizko luzapena.\n13.– Luzapena: bai (ez automatikoa): urtebetekoa, alderdiek aldez aurretik hala erabakitzen badute.\n14.– Egikaritze-lekua: Bahía de Bizkaia Gas-eko GNLren birgasifikatze-instalazioa / baldintza teknikoen agiriaren 1. artikuluan eta 1. eranskinean zehaztutako instalazioak. NUTS kodea: ES213.\n15.– Deskribapena: Bahía de Bizkaia Gas SLren instalazioko ekoizpen-unitate nagusia, laguntzaileak eta bideak osatzen dituzten ekipamenduen eta elementuen alderdi mekanikoa mantentzeko zerbitzua, baldintza teknikoen agiriaren 1. klausulan eta 1. eranskinean zehaztuta daudenak.\n16.– Kontratu publikoen hiztegi komuna (CPV):\na) Nomenklatura nagusia: 5071200.\nb) Nomenklatura osagarria: KA06.\n17.– Iragarkia EBAOn argitaratzea:\na) Iragarkia EBAOra bidali den eguna: 2018-05-16.\nb) Iragarkia EBAOn argitaratu den eguna: 2018-05-19.\n18.– Aplikatu beharreko araudia: 31/2007 Legea, urriaren 30ekoa, Uraren, energiaren, garraioen eta posta-zerbitzuen sektoreetako kontratazio-prozedurei buruzkoa.\n19.– Prozedura-mota: irekia.\n20.– Enkante elektronikoa.\n21.– Aldagaiak / aukerak onartzea.\n22.– Loteak / eskaintza partzialak.\n23.– Eskaintzak aurkezteko azken eguna: 2018-06-26.\n24.– Indarrean dauden eskaintzei eusteko beharra: 2018-09-26.\n25.– Eskaintzak aurkezteko formatua eta lekua:\na) Formatua: Fisikoa / papera / gutun-azal itxiak, baldintza administratibo zehatzen agiriaren arabera.\nb) Lekua: 2 zenbakidun posta-kutxa – 48580 Abanto-Zierbena.\n26.– Kontratatzailearen profila / baldintza-agirien informazioa libreki eskuratzea:\n27.– Prozeduraren eta eskaintzen idazketaren hizkuntza: gaztelania.\n28.– Plikak irekitzeko ekitaldira onartutako pertsonak: enpresa lizitatzailearen ordezkaria, behar bezala baimendua.\n29.– Plikak irekitzeko eguna, ordua eta lekua: baldintza-agirietan datorrena.\n30.– Gordailu eta berme errealak: behin betiko bermea (eskudirua edo zor publikoko baloreak edo lehen errekerimendurako banku-abala edo kauzio-aseguruko kontratua), adjudikazio-zenbatekoaren % 5eko balioa duena.\n31.– Finantzaketa- eta ordainketa-baldintza nagusiak: hileroko ordainketak, baldintza administratibo zehatzen agiriaren 10.3 klausularen arabera.\n32.– Beste baldintza berezi batzuk.\n1) Bahía de Bizkaia Gas SLren segurtasunari eta osasunari buruzko protokoloak.\n2) Kontratistentzako segurtasun-arauak eta Bahía de Bizkaia Gas SLren larrialdi-plana.\n3) Ingurumen arloko arauak.\n4) Tailerren eta tresnen erabilerari buruzko baldintza orokorrak, enpresa kontratatzaileentzakoak.\n5) Bahía de Bizkaia Gas SLren lan-kudeaketarako plataforma.\n6) Bahía de Bizkaia Gas SLren arrisku orokorrak, eta prebentzio- eta larrialdi-neurriak.\n7) Aldagelen erabilerari buruzko arauak (baldintza teknikoen agiriaren 5. eta 6. artikuluetan aipatuak), bai eta kontratuari eta Bahía de Bizkaia Gas SLri aplikatu beharreko arauak ere.\n33.– Parte hartzeko baldintzak (eragile ekonomikoen gaitasun juridikoa / jarduteko gaitasuna): Bahía de Bizkaia Gas SLri egiaztagiriak aurkeztea, proposamenarekin batera (baldintza administratibo zehatzen agiriaren 5.1, 5.2 eta 7.3.1 klausulak).\n34.– Parte hartzeko baldintzak (kaudimen ekonomikoa eta finantzarioa): Bahía de Bizkaia Gas SLri egiaztagiriak aurkeztea, proposamenarekin batera (baldintza administratibo zehatzen agiriaren 5.3 eta 7.3.1 klausulak).\n35.– Parte hartzeko baldintzak (kaudimen teknikoa): Bahía de Bizkaia Gas SLri egiaztagiriak aurkeztea, proposamenarekin batera (baldintza administratibo zehatzen agiriaren 5.3 eta 7.3.1 klausulak).\n36.– Zerbitzua emateaz arduratzen diren langileak.\n37.– Zehazki pertsona batentzat erreserbatutako prestazioa.\n38.– Adjudikatzeko irizpideak: ekonomikoki abantailatsuena den eskaintza, baldintza administratibo zehatzen agirian agertzen diren irizpideen arabera.\n39.– Aldizkako kontratuak.\n40.– Europar Batasunaren funtsak.\n41.– Kontratu horri buruz BOEn plazaratu dituzten argitalpenak.\n42.– Baldintza-agiriak eta dokumentazio osagarria eskuratzeko baldintzak: bitarteko elektronikoen bidez libreki eskuratzea, lehenago aipatutako web-orrian.\n43.– Eskaintzak irekitzeko baldintzak / baimendun pertsonak:\n– Baldintzak: baldintza-agirietan datorrena.\n– Baimendun pertsonak: enpresa lizitatzailearen ordezkaria, behar besteko ahalordea duena.\n44.– Errekurtsoa emateko organo eskuduna eta epea:\n– Organo eskuduna: Auzitegi Ekonomiko Administratibo Nagusia:\n– Epea: 15 egunekoa, aurkaratutako ebazpenaren argitalpenetik / jakinarazpenetik hasita.\n45.– Lizitatzaileen izaera juridikoa / elkarte ekonomikoak: baldintza-agirietan datorrena.\n46.– Informazioa Kontratazio Publikoari buruzko Akordioaren inguruan: ez du Kontratazio Publikoari buruzko Akordioa bete behar.\n47.– Erreserbatutako kontratuei buruzko informazioa: ez dira erreserbatutako kontratuak.\n48.– Lan-fluxu elektronikoei buruzko informazioa: baldintza-agirietan datorrena.\nZierbena, 2018ko ekainaren 4a.\nEkonomia eta Finantzako Saileko burua,\nJOSÉ VICENTE AMIANO BONATXEA.\n2010.eko urriak 26\nEEEri Baimena eman diote Bahía de Bizkaia Gasen partizipazioak eros ditzan (2010-10-26(e)ko Kointseiluan hartutako erabakia)\nEl Instituto Vasco de Consumo, Kontsumobide ofrece información y recomendaciones sobre el impuesto de actos jurídicos en las hipotecas\n2015.eko otsailak 20\nEusko Jaurlaritzak baimena eman dio EEEri BBGren partaidetzaren erosketa egiteko\nEEEK Sociedad Promotora Bilbao Gas Hub sozietate berrian parte hartuko du (2011-02-22(e)ko Kointseiluan hartutako erabakia)\n2010.eko abenduak 30\nEnplegua sortzeko ezohiko programak bazterkeria arriskuan dauden 5.700 pertsona sartu ditu lan merkatuan\nETSk eta Metro Bilbao´k %12ko aurrezpena lortu dute 2017rako energia hornidura kontratatzean\n2014.eko azaroak 10\nETS-k eta Bilboko Metroak 2015erako elektrizitate hornidura kontratatu dute, prezioan %7ko beherapena lortuz\n2015.eko martxoak 24\nErabakia, Botere Judizialaren Kontseilu Nagusiarekin lankidetza-hitzarmen bat sinatzea baimentzeko dena, bitartekotzaren eta gatazkak konpontzeko bestelako era baketsuen arloan lankidetzan jarduteko baldintzak ezartzeko. (2015-03-24(e)ko Kontseiluan hartutako erabakiaren laburpena)\nIRAGARKIA, Bahía de Bizkaia Gas SLko instalazioaren alderdi mekanikoa mantentzeko zerbitzu-kontratuaren adjudikazioarena.\nIRAGARKIA, Santurtziko (Bizkaia) E.U.2 urbanizatzeko obren 1. lotea egikaritzeko obrak lizitatzeko dena (Espedientea: 012/2017).\nIRAGARKIA, Eusko Jaurlaritzaren Bizkaiko Osasun Ordezkaritzako unitateen garbiketa-zerbitzua xede duen zerbitzu-kontratua lizitatzeko dena.\n2017.eko abuztuak 11\nIRAGARKIA, Osasun Publikoko laborategiak Araban, Bizkaian eta Gipuzkoan dituen egoitzetarako mikrobiologiako erreaktiboak eskuratzea xede duen hornidurako kontratazio-espedientea lizitatzeko dena.\n2016.eko irailak 29\nIRAGARKIA, Bilboko (Bizkaia) Txurdinagako 301 AReko 314 poligonoko 003 etxadiko 002 lursailean 107 zuzkidura-bizitoki eraikitzeko obrak lizitatzeko dena (Espedientea: 003/2018).\nIRAGARKIA, Busturiako (Bizkaia) Madariaga Dorretxea garbitzeko zerbitzuaren lizitazioari buruzkoa. (Espedientea: 012SV/2017).


Managerrak – Morau-enea\nRock eta pop musiken industrian ospe txarreko lanbiderik badago hori managerrarena da. Sormena negozio bihurtzeko ardura dutenez, ez da harritzekoa haien izena entzunda burura, sortzailearen arima guztia garbia saltzearekin zer ikusia duten, hamaika kontu etortzea burura. Galdetu musikariren bati eta argi geratuko da, musikagintzan edukitako zortearen araberakoa izango da managerrarekiko erakusten duen begirunea. Batik bat, zorte hori neurtzeko baremoa bidean irabazitako edo (ustez) galdutako dirua bada. Topikoak halaxe dio; Malibun etxea duen musikari bakoitzeko 5 managerrek dutela beste bat. Ez naiz sekula Malibun egon, beraz, ez dakit egia ote den.\nBeno, managerrak aipatu ditut, baina gestio kontuetan musikari eta antolatzaileen artean bitartekari lanak egiten dituztenez ari naiz. Esker-txarreko lana baita gehienetan. Moda, apeta sozial eta kontsumo ohitura aldakorrei estu jositakoa. Zorte iragankorrari atera beharreko etekin azkarrekin lotutakoa (eukaliptoaren metafora), eta zati handi batean, maila ezberdineko zenbait instituzioen bulegoetan garatu beharrekoa. Jokalekurik erakargarri eta motibagarrienak edozein motatako sortzailearentzat.\nEz mafioso, ez aingeru. Ez dena diru, ezta dena artea ere. Baina musikagintza “normalizatu” batean managerrak beharrezkoak dira, eta diruaren atzetik ibili beharra daukate, hori delako haien lana. Gustatu ala ez gustatu, ongi ala gaizki iruditu. Edozein modura ez nuke, egun, haien larruan egon nahiko. Mesedez ez aholkatu seme-alabei inongo alor artistikoko manager izateko.\nPrevious PostPrev Article Apirila 2021 (kantu-zerrenda)\nNext PostNext Article Herri-musikaren puntu kardinalak


dbr:Amphetamine dbpedia-ja:ã¢ã³ãã§ã¿ãã³ dbpedia-wikidata:Q179452 dbpedia-fr:AmphÃ©tamine dbpedia-nl:Amfetamine dbpedia-es:Anfetamina dbpedia-ko:ìííë¯¼ dbpedia-cs:Amfetamin dbpedia-el:ÎÎ¼ÏÎµÏÎ±Î¼Î¯Î½Î· dbpedia-de:Amphetamin wikidata:Q179452 dbpedia-pl:Amfetamina dbpedia-it:Amfetamina dbpedia-pt:Anfetamina dbpedia-id:Amfetamin\nAnfetamina eta bere familiako beste droga batzuk, hala nola metanfetamina, burmuinean norepinefrina, serotonina eta dopaminaren mailak igotzen dituzten drogak dira. Anfetamina errumaniar kimikari Lazăr Edeleanuk sintetizatu zuen lehen aldiz Berlinen 1887an, eta fenilisopropilamina deitu zion. 1920an hasi zen erabiltzen medikuntzan, baina batez ere militarrentzat. Droga hartzearen helburua forma hobean egotea eta nekea arintzea zen. 1970. urtean erabiltzen hasi zen baita ere odol-presioa murrizteko. Anfetaminaren eratorria den metanfetamina 1938an sortu zen, eta metilfenidatoa 1958an.Anfetamina oralki konsumitzen da eta 30 eta 60 minutu tartean egiten du eragin. 10 ordu pasa ondoren jatorrizko egoerara bueltatzen da, 6 eta 8 ordu bitartan egiten baitu efektu gehiena. Droga hau, speed edo anfeta izenekin ere ezaguna da.


Langabezia tasa ez da adierazle on bat | Jendartea | INFO7\nJENDARTEA | Endika Alabort\n2018/06/06 09:58 Eguneratua:\nNeurtzeko erreminta guztiekin gertatzen den bezala, tresna bat da. Garai batean erabilgarria zen: hasteko, lana ez zen hain prekarioa; jarraitzeko, enplegatua zeunden ala langabezian, ez zegoen beste aukerarik. Enpleguak, sarritan kalitatezkoak ziren; eta langabeek, ez zuten lanik aurkitzen, askok epe luzekoak bilakatzen. Testuinguru dikotomiko horretan, egoera zein zen aztertzeko, erreminta hau baliagarria zen.\nBaina Errezesio Handiak Euskal Herri penintsularreko lan merkatuetan hainbat eraldaketa eragin zituen. Egoera eta eraldaketa hau aztertzeko 2018 eta 2007ko datuak alderatuko ditut. Lehenengo datu txarra: ia 96.000 pertsona okupatu gutxiago daude. Honek zer esan nahi du? Pertsona kopuru handi batek lana bilatzeari utzi diola, baita enplegu gutxiago dagoela. Horrela, zeharkako era batean langabezi tasa murrizten dute, egoera edertuz. Berez, handiagoa izan beharko litzateke.\nBigarrenez, jardunaldi osoko enpleguak hartzen baditugu, 100.000 enplegu gutxiago daude. Hazkunde ekonomiko garaia hasi denean ez dira mota honetako enpleguak sortu, hain zuzen ere. Kontutan izan behar dugu gaur egun 1.000.000 langile enplegatu garela, hau da, enpleguen %10 desagertu dela. Jardunaldi partzialeko enpleguak, aldiz, 6.700 gehiago dira, baina azken bi urte hauetan kopuru hau ez da handitu. Honen atzean arrazoi argi bat dago: behin behinekoak dira ia gehienak, eta kontratu berriek deuseztatu direnak ordezten dituzte.\nBukatzeko, behin behinekotasuna %90ean jarraitzen du. Lan erreformen eragina kontutan izan behar da: nahiz eta lan kontratu mugagabe bat izan, kaleratzea oso malgua eta merkea da. Faktore guzti hauek langabezia tasari indarra kentzen diote, batez ere beren murrizketa ospatzen denean. Enpleguaren aldetik, ez da pozik izateko momentua, nahiz eta enplegu sailburuek iribarre batekin langabezia pixka bat murriztu dela esan. Langabezia tasa erabiltzen dute tresna egokia ez dela jakinda, euren propagandarentzako onuragarria baita.


topic_facet:"Mekanizazioa (Heziketa Zikloa). Erdi maila" topic_facet:"Mekanizazioa (Modulua)" topic_facet:"Mekanizazio, konformazio eta muntaia prozesuen definizioa (Modulua)" topic_facet:"Mekatronika Industriala (Heziketa Zikloa). Goi maila" topic_facet:"Soldadura eta galdaragintza (Heziketa Zikloa). Erdi maila" author_facet:"IRALE (1999-2000 ikasturtea)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Mekanizazioa (Modulua) Proposatutako gaia: Mekanizazio, konformazio eta muntaia prozesuen definizioa (Modulua) Proposatutako gaia: Mekatronika Industriala (Heziketa Zikloa). Goi maila Proposatutako gaia: Soldadura eta galdaragintza (Heziketa Zikloa). Erdi maila Egilea: IRALE (1999-2000 ikasturtea)\n1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio prozesuen gauzatzea (Modulua) 1 Fabrikazio-teknikak (Modulua) 1 Instalazioa eta mantenimendua (Lanbide Arloa) 1 Lanbide Heziketa Gehiago ... 1 Makina Elementuak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazio Prozedurak (Modulua) Mekanizazio, konformazio eta muntaia prozesuen definizioa (Modulua) Mekanizazioa (Heziketa Zikloa). Erdi maila Mekanizazioa (Modulua) Mekatronika Industriala (Heziketa Zikloa). Goi maila Soldadura eta galdaragintza (Heziketa Zikloa). Erdi maila 1 Txirbil-harroketa bidezko Fabrikazioa (Modulua) Guztiak ikusi ... gutxiago ...


Aurki abian jarriko da Toribio Etxebarria eta Zuloagatarren kaleak betiko peatonalizatzeko proiektua — Eibarko Udala\nAurki abian jarriko da Toribio Etxebarria eta Zuloagatarren kaleak betiko peatonalizatzeko proiektua\nArdantzako udal-partzela batean eraikiko den etorkizuneko aparkalekuaren irudia.\nJarduera honek —udal gobernu- taldea egiten ari den plangintza orokorraren barruan kokatzen dena— erdigunean oinezkoak protagonista izatea, eta, aldi berean, CO2 isuriak murriztea eta hiriko airearen kalitatea hobetzea du xede. Egitasmo honetatik eratorritako neurri guztiak LEBERek herriak eskaintzen dituen hirigintza-konfiguraziorako aukerei buruz egindako azterlanean oinarrituta garatuko dira. Azterlan hori atzo aurkeztu zen Trafiko Batzordean.\nUdaleko gobernu-taldeak, Jon Iraola alkatearen ekimenez, Eibarko erdigunea eraldatzeko eta hiria hobetzeko proiektu bat jarriko du abian laster; asmoaren arabera, Toribio Etxebarria, Zuloagatarren eta Julian Etxeberria kaleak oinezkoentzat izango dira beti. Hala, oinezkoentzako ardatz bat sortuko da Untzaga plazan hasi eta Julian Etxeberria kaleko 10. zenbakiraino; horrekin batera, ibilgailuen trafikoan ere aldaketak egingo dira.\nHori guztia egingo da Eibarko Udalak LEBER aholkularitza-enpresari (mugikortasunarekin eta hirigintza-konfigurazioarekin lotutako analisietan espezializatutako taldea) eskatu zion azterlanean jasotako premisetan oinarrituta, proiektua bideragarria izango dela eta modu fidagarrian gauzatu ahal izango dela bermatzeko. Azterlan hori atzo (maiatzak 17) aurkeztu zen Trafiko Batzordean.\nHerriaren erdigunerako aurreikusitako jarduera nagusiak gaur goizean aurkeztu dira, Jon Iraola alkateak eta Pedro Escribano zinegotzi eta Trafiko Batzordeko presidenteak emandako prentsaurrekoan.\nAurkezpenean, hauxe esan du Iraolak: “Herriarentzat proiektu estrategiko bat da eta lehenbailehen bultzatu beharrekoa, ez bakarrik herritarrek eskatzen dutelako eta gure inguruko hiri moderno guztien joera delako, baizik eta pandemiak agerian utzi duelako autorik gabeko espazio libreak behar direla jendeak aisialdiaz gozatu ahal izateko. Eta, helburu horretan, Eibar ezin da salbuespena izan”.\nAlkateak zera gehitu du: “Eibarko egungo hirigintza-konfigurazioaren ondorioz, egitasmo hau agian beste hiri batzuetan baino konplexuagoa bada ere, uste dut ahalegina egin behar dugula, eta, horretarako, gure udalerriak hirigintza-hobekuntzarako eskaintzen dizkigun aukerak zehatz-mehatz ezagutu behar ditugu. Horregatik, ezinbestekotzat jo dugu LEBER enpresari lan bat egiteko enkargua ematea, hiriak eskaintzen dizkigun aukerak ezagutzeko, peatonalizazioari eta herritarrentzako espazioak sortzeari dagokienez.”\nProiektu hau gauzatzeko obra garrantzitsuak egin beharko dira herrian.\nHorietako bat da Julian Etxeberria kalea eta anbulatorioko parkea berrurbanizatzea eta hobetzea. Egikaritze-proiektua datozen asteetan amaituko da, eta parkeko aisialdi-eremua handitu eta hobetu eta kale hori berrurbanizatzeaz gain ibilgailu-trafikoaren noranzkoa aldatzea ekarriko du, bai kale horretan, bai San Agustin zeharbidean. Horretarako, dagozkion egokitzapenak egingo dira trazaduran, zoruan, seinaleztapenean eta hiri-altzarietan.\nAurrekoaren ildotik, Errebal kaletik doazen ibilgailuek, Donostia-San Sebastian noranzkoa hartu nahi badute, ezkerretara jo ahal izango dute Aldapatxoko parkearen parean, eta Julian Etxeberriatik igota Bidebarrieta kalean sartu. Era berean, Bidebarrieta kaletik doazen ibilgailuek ezkerretara jo ahalko dute San Agustin zeharbidetik Errebal kalera sartzeko.\nBestalde, egin beharreko beste lanetako bat Ardantzako udal-lursail batean aparkaleku-eraikin berri bat eraikitzea da. Proiektua laster aterako da lizitaziora, eta aparkaleku gehiago ekarriko ditu erdialderako, asmo honetan modu fidagarrian aurrera egiteko aukera emanez.\nZehazki, Aldatze kaleko 2 zenbakian dagoen udal-partzelan bi solairuko parkinga egingo da (beheko solairua eta lehenengoa), 58 aparkaleku berri izango dituena (haietako 21 estaliak); hala, xede horretarako erdigunerako espazio berri bat egongo da.\nAlkateak garbi laga nahi izan duenez, “eraikin hori oso ondo egokituko da ingurura, eta aparkalekua sortzeaz gain, aisialdi-gune lasai eta eguzkitsu bat sortuko da inguru horretan, gaur egun ez baitu halako zerbitzurik.”\nBestalde, Pedro Escribano Trafikoko zinegotzi arduradunak nabarmendu duenez, “lantzen ari garen proiektua, oinezkoen mugikortasunean oso urrats garrantzitsua izateaz gain, oso onuragarria izango da ingurumenaren ikuspegitik, ibilgailuen trafikorik gabeko gune horiek emisioak murrizten eta hiriko airearen kalitatea hobetzen laguntzen dutelako.”\nAzkenik, Escribanok zera adierazi du: “Oinezkoentzako guneak handitzea xede duen egitasmo hau ez da bakarrik erdigunera mugatuko; Udalaren asmoa da ideia hau auzoetan ere martxan jartzea, eta, hortaz, norabide horretan egingo da lan.”\nIraolak gaineratu duenez, “lanean ari gara, laster, hiriarentzat hain garrantzitsua den egitasmo honen xehetasunak erdiguneko merkatariei eta ostalariei azaltzeko, bertatik bertara ezagut ditzaten, bai eta horren inguruan dituzten kezkak eta zalantzak lehen eskutik ezagutzeko ere.”\nAzkenik, eta hiriguneko ibilgailuen zirkulazioa eta aparkalekua birmoldatzeko estrategiaren barruan, atzo egindako Trafiko Batzordean, San Juan eta Bidebarrieta kaleetan dagoen eremu urdina kentzeko aukera ere aurkeztu zen; izan ere, Errebaleko -1 solairuko aparkalekuan txandakako TAO sistema martxan jarriko da laster eta horrek eremu zuriko aparkaleku batzuk galtzea ekarriko du. Beraz, hori konpentsatu beharko da.\n“Uste dugu Errebalgo -1 parkingaren TAO sistema jartzeko inguruko kaleetako gune urdinetan aldaketak egin behar ditugula, LEBER etxeak egindako Azterlanak berresten duen moduan. Espero dugu neurri hauek eraginkorrak izatea gure herriko aparkalekuen egoera arintzeko eta hobetzeko, beste azpiegitura batzuk, hala nola Ardantzako eta Legarreko aparkaleku berriak, sortzen ditugun bitartean”, adierazi du Iraolak.


Mozorrotzeko orduan ala mozorrotzerako orduan? – IKA Bloga\nEz dakigu zuenean, baina gure euskaltegietan inauterizale ugari dago. Azken aste honetan ez dugu beste konturik izan: bata txipiroi jantziko dela; bestea, Peaky Blinders-ez mozorrotzekotan, eta klasikoena pailazoarena egiten ariko dela esanez.\nDena den, honetan guztian zalantza bat sortu zaigu eta Euskaltzaindiara jo dugu galdezka:\nNola esan behar da, mozorrotzeko orduan ala mozorrotzerako orduan?\nhauxe dio Euskara Batuaren Eskuliburuak:\n-t(z)eko erabiltzea dagokion tokian -t(z)erako erabiltzen da zenbaitetan, desegoki. *karlismoa aztertzerako garaian (> karlismoa aztertzeko garaian / karlismoa aztertzean); *masa neurtzerako orduan (> masa neurtzeko orduan / masa neurtzean).\n-(t)zerako lotura egokia eta beharrezkoa da batzuetan: zu etortzerako esatean (mendebaldeko euskalkietan erabiltzen da, gehienbat) ‘zu etortzen zarenerako’ adierazten dugu. Zu etortzerako, gu asper-asper eginda egongo gara. Zu zatozenerako, gu asper-asper eginda egongo gara.\nHau irakurrita, asmatuko zenuke ariketa egiten?\nariketa, gasteiz, inauteriak\nPrevious: Atzoko edo gaurko elikadura, zein hobea?\nNext: Inauteriak… badatoz!


Pintura ihinztapena Ekipamendua Market 2019 Global Trend, segmentazioa eta aukera nagusiak Iragarpen 2027 To - China Föd Ingeniaritza elektrikoa\nPintura ihinztapena Ekipamendua Market 2019 Global Trend, segmentazioa eta aukera nagusiak Iragarpen 2027 To\nPaint orokorrak spraying Ekipamendua Market txostena laburbiltzen oinarritutako ekoizpen teknologia, desarrollista planak datozen merkatuaren joerak, Paint Ekipamendua industriaren aurrerapen teknologikoak SPRAYING. Txostenak alderdi nagusi guztiak ihinztapena Ekipamendua enpresa-egonkortasuna Paint berezkoak kontsideratzen, oinarriak kontzeptu jarraian negozio taktikak ulertzeko. Gainera, Paint global SPRAYING Ekipamendua merkatuaren txostena ere AMIA on analyzation zehatz bat merkatuan jokalari erlazionatutako entregatu eta, gainera, Paint SPRAYING Ekipamendua merkatuaren tamaina ebaluatzen. Halaber sakon Paint ihinztapena Ekipamendua Produktu mota, aplikazioan eta geografiko eskualde mailako analisi lotutako merkatu segmentu aztertzen ditu. The Paint ihinztapena Ekipamendua txostenaren helburu nagusia da merkatuaren ikuspegi ezagutzeko eta gure erabiltzaileek hazkunde ekologikoa lortzeko beren eremu bereziki. Gainera, laka ihinztapena Ekipamendua txosten eguneratuak marketing Dagoen giltza fabrikatzaileak Paint egoeretan Ekipamendua merkatu SPRAYING joera bat eusten.\nGraco Inc, Hi-Tec Spray SL, 3M, Carlisle Jariakinen Technologies, Exel Industries, SATA GmbH & Co, Oliver Technologies Inc, Fuji Industrial Spray Ekipamendua SL\nSarbide Free Sample Ikerketa txostenaren kopia: https://marketresearch.biz/report/paint-spraying-equipment-market/request-sample\nNazioarteko esparrua Paint ihinztapena Ekipamendua Industria: Txosten hau hazkunde tasa eta egungo merkatuaren balioa merkatuko oinarrizko dinamika arrazoi ebaluatzen, hazkundea aldagai eragiten gain. Analisiak hazkunde potentzial industria informazioa eta Paint global ihinztapena Ekipamendua merkatuaren joerak da. Era berean, eszenatoki eta sektore honen azterketa bat osatzen dute, Paint ihinztapena Ekipamendua beren lehiakideen azterketa batera.\n- Mundu osoan Market Paint ihinztapena Ekipamendua 2012-2018, eta garapen neurria aurreikusten 2019-2027.\n- Fabrikatzaileak nagusiak / mundu osoan Paint SPRAYING Ekipamendua eta merkatu-kuota eskualdeka, hornitzaile enpresa eta produktu sarrera, Paint SPRAYING Ekipamendua merkatuan posizio batera.\n- Txosten hau pin-puntuko azterketa eskaintzen Paint SPRAYING Ekipamendua merkatuaren dinamika lehiakorra aldatzen da.\n- etorkizunera begira faktore ezberdinak gidatzen edo Paint geldiaraziz Ekipamendua merkatuaren hazkunde SPRAYING buruzko ikuspegi bat ematen du\n- Sei urteko iragarpena ebaluatu oinarritutako Paint SPRAYING Ekipamendua merkatuan nola aurreikusten da hazten on ematen du\n- pin puntua lehiaketa dinamika aldatzen azterketa ematen du, eta zuk mantentzen aurretik lehiakide\n- laguntzen informatu enpresa-erabakiak hartzeko Ekipamendua merkatu SPRAYING Paint Insights osoa izatea eta Ekipamendua merkatu segmentu SPRAYING sakona Paint azterketa eginez It\nThe Tech News Denda mundu osoko hainbat lekutan lotutako albiste konprometituta gune bat da. Gure asmoa da albistegietako aurkezteko hainbat Zientzia, Teknologia, osasuna, eta Enpresa atsegin batetik. The Tech News denda da norbanakoen ulertu berrienak gertatzen munduan zehar gertatzen mota bat albiste artikulu eta sakona laguntzen bideratuta.\nPost denbora: Mar-06-2019